აჭარის ავტონომიური რესპუბლიკის განათლების, კულტურისა და სპორტის სამინისტროს პროგრამების/ქვეპროგრამების

2017 წლის მესამე კვარტლის შესრულების

ა ნ გ ა რ ი შ ი

აჭარის ავტონომიური რესპუბლიკის რესპუბლიკური განათლების, კულტურისა და სპორტის სამინისტროს 2017 წლის ცხრა თვის დაზუსტებული გეგმა განისაზღვრა 34 921 354 ლარით, ხოლო ფაქტიური შესრულება შეადგინა 30 165 902 ლარი, რაც გეგმის შესრულების 86,4 პროცენტია.

მათ შორის ფაქტიური ხარჯი:

**აჭარის ავტონომიური რესპუბლიკის განათლების, კულტურისა და სპორტის სამინისტრო 2017 წელს განათლების სფეროს მიმართულებით ახორციელებს ოთხ პროგრამას:**

* **საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა;**
* **განათლების ხელმისაწვდომობის გაზრდა;**
* **განათლების ხარისხის გაუმჯობესება;**
* **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება.**

**პროგრამა** - **საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა -** მოიცავს ოთხ ქვეპროგრამას, ,,საჯარო სკოლების ინფრასტრუქტურის გაუმჯობესება”, ,,საპანსიონო ინფრასტრუქტურის გაუმჯობესება და ინვენტარით აღჭურვა“, ,,საჯარო სკოლების მატერიალური ბაზის გაუმჯობესება“ და ,,სპორტის განვითარების ხელშეწყობა სკოლებში“. საანგარიშო პერიოდში გათვალისწინებული იყო სამი ქვეპროგრამის დაწყება და ეტაპობრივი განხორციელება, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საჯარო სკოლების ინფრასტრუქტურის გაუმჯობესება | 3 924 892 | 3 909 264 | **99,6 %** |
| 2 | საჯარო სკოლების მატერიალური ბაზის გაუმჯობესება | 180 000 | 177 099 | **98,4 %** |
| 3 | სპორტის განვითარების ხელშეწყობა სკოლებში | 248 000 | 248 000 | **100%** |
|  | **სულ ჯამი:** | **4 352 892** | **4 334 363** | **99,6 %** |

*ქვეპროგრამა - საჯარო სკოლების ინფრასტრუქტურის გაუმჯობესება*

ცხრა თვის გეგმა შეადგენს 3 924 892 ლარს, საკასო ხარჯი 3 909 264 ლარს.

ქვეპროგრამის ფარგლებში განხორციელდა შემდეგი საქმიანობა:

საანგარიშო პერიოდში დაგეგმილია 7 საჯარო სკოლის მშენებლობა, 13 სკოლის რეაბილიტაცია, 20 საპროექტო- სახარჯთაღრიცხვო დოკუმენტაციის შესყიდვა.

დასრულებულია 11 საჯარო სკოლის რეაბილიტაცია, დასრულების ეტაპზეა 5 საჯარო სკოლის რეაბილიტაცია, ხოლო 8 საჯარო სკოლის სარეაბილიტაციო სამუშაოები დასრულებულია და საბოლოო ანგარიშსწორება განხორციელდება ექსპერტიზის დასკვნის შემდეგ. შეძენილია 20 საპროექტო-სახარჯთაღრიცხვო დოკუმენტაცია.

* სსიპ ხულოს მუნიციპალიტეტის სოფელ განახლების საჯარო სკოლის მშენებლობა (2017-2018 წწ) მიმდინარეობდა პროექტის შეთანხმება, რის შემდეგაც წლის ბოლომდე გამოცხადდება ტენდერი;
* სსიპ შუახევის მუნიციპალიტეტის სოფელ მაწყვალთის საჯარო სკოლის მშენებლობა (2017-2018 წწ), მშენებლობა დასრულებულია, მიმდინარეობს გეგმით გათვალისწინებულია შიდა სამუშაოები, მშენებლობას ახორციელებს შპს ,,მტმ", ხარჯი გაწეულია 274 402 ლარი;
* სსიპ შუახევის მუნიციპალიტეტის სოფელ ჟანივრის საჯარო სკოლის მშენებლობა (2017 წელი) - მიმდინარეობს გეგმით გათვალისწინებული ხის შენობის მშენებლობა, წარმოდგენილია ფორმა N2, ანუ ინფორმაცია შესრულებული სამუშაოების შესახებ, დასრულებულია შენობის საძირკველის მშენებლობა, სამუშაოებს ახორციელებს შპს ,,გილანი XXI";
* სსიპ ხელვაჩაურის მუნიციპალიტეტის სოფელ კაპრეშუმის საჯარო სკოლის მშენებლობა (2016-2017 წწ) - მშენებლობა დასრულებულია, მიმდინარეობს შენობის კეთილმოწყობითი სამუშაოები, სამუშაოს ახორციელებს შპს ,,ლადა", ხარჯი გაწეულია 667 247 ლარი;
* სსიპ ხელვაჩაურის მუნიციპალიტეტის სოფელ სარფის საჯარო სკოლის მშენებლობა (2017-2018 წწ) - მშენებლობა დაწყებულია, სრულდება საძირკველის მშენებლობა, სამუშაოებს ახორცილებს შპს ,,დამბა", ხარჯი გაწეულია 126 248 ლარი;
* სსიპ ხულოს მუნიციპალიტეტის სოფელ ოქრუაშვილების საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მეფური", რომელმაც განახორციელა სკოლის სახურავის, გათბობის სისტემის, სველი წერტილებისა და ღობის რეაბილიტაცია, სამუშაოები დასრულების ეტაპზეა, ხარჯი გაწეულია 102 071 ლარი;
* სსიპ ხულოს მუნიციპალიტეტის სოფელ უჩხოს საჯარო სკოლის რეაბილიტაცია (2017 წელი) - რეაბილიტაცია დასრულებულია, სამუშაოები განახორციელა შპს ,,მუხტმა", რეაბილიტირებულია სპორტული დარბაზი და სველი წერტილები, ხარჯი გაწეულია 71 267 ლარი;
* სსიპ ხულოს მუნიციპალიტეტის სოფელ ქვემო ვაშლოვნის საჯარო სკოლის რეაბილიტაცია(2017 წელი) - სამუშაოები განახორციელა შპს ,,მეფურმა", რეაბილიტაცია დასრულებულია, განხორციელდა სახურავის, სპორტული დარბაზის სრული რეაბილიტაცია, სველი წერტილებისა და ნაწილობრივი სამღებრო სამუშაოები, ხარჯი გაწეულია 72 084 ლარი;
* სსიპ ხულოს მუნიციპალიტეტის სოფელ ბოძაურის საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მეფური", რეაბილიტაცია დასრულებულია, საჭიროებს ექსპერტიზის დასკვნას, განხორციელდა პირველ სართულზე სპორტული სივრცის მოწყობა, ხელოვნურ საფარიანი მოედნის, საპირფარეშოს საყრდენი კედლის, ღობისა და ეზოს კეთილმოწყობა, ხარჯი გაწეულია 120 799 ლარი;
* სსიპ ხულოს მუნიციპალიტეტის სოფელ რიყეთის საჯარო სკოლის რეაბილიტაცია (2017 წელი) - სამუშაოებს აწარმოებს ი/მ "ქებულ აბაშიძე", რეაბილიტაცია დასრულებულების ეტაპზეა, რეაბილიტაცია უტარდება სპორტულ დარბაზს, მოწესრიგდა გათბობის სისტემა და მესამე სართულის სრული რეაბილიტაცია, ხარჯი გაწეულია 54 629 ლარი;
* სსიპ ხულოს მუნიციპალიტეტის სოფელ დიაკონიძეების საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მუხტი", რეაბილიტაცია დასრულებულია, ჩატარდა შემდეგი სამუშაოები, კერძოდ, შენობის სახურავის ნაწილის რეაბილიტაცია, ეზოში დაისხა ბეტონის საფარი და სველი წერტილების რეაბილიტაცია, ხარჯი გაწეულია 33 680 ლარი;
* სსიპ შუახევის მუნიციპალიტეტის სოფელ ცინარეთის საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,ნიკა" რეაბილიტაცია დასრულებულია,სკოლას ჩაუტარდა სრული რეაბილიტაცია, საბოლოო ანგარიშსწორება განხორციელდება ექსპერტიზის დასკვნის შემდეგ, ხარჯი გაწეულია 331 764 ლარი;
* სსიპ შუახევის მუნიციპალიტეტის სოფელ ბუთურაულის საჯარო სკოლის რეაბილიტაცია (2017 წელი - სამუშაოებს აწარმოებს ი/მ "ქებულ აბაშიძე", რეაბილიტაცია დასრულების ეტაპზეა, ეზოში მოეწყო ღია ტიპის სპორტული მოედანი, ეზოში დაიგო ბეტონის საფარი, აშენდა საყრდენი კედელი, ღობე, მოწესრიგდა სველი წერტილები და პირველი სართულის ნაწილს ჩაუტარდა რეაბილიტაცია, ხარჯი გაწეულია 49 552 ლარი;
* სსიპ შუახევის მუნიციპალიტეტის სოფელ ჭვანის საჯარო სკოლის რეაბილიტაცია (2017 წელი) - სამუშაოები განახორციელა შპს ,,მეფურმა", ჩატარდა სახურავის სრული რეაბილიტაცია, ხარჯი გაწეულია 29 017 ლარი;
* სსიპ ქედის მუნიციპალიტეტის სოფელ ახოს საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,წყარო", რეაბილიტაცია დასრულებულია, ექსპერტიზის დასკვნის შემდეგ განხორციელდება საბოლოო ანგარიშსწორება, სკოლას ჩაუტარდა სრული რეაბილიტაცია, ხარჯი გაწეულია 334 707 ლარი;
* სსიპ ქედის მუნიციპალიტეტის სოფელ ცხმორისის საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მეფური", რეაბილიტაცია დასრულებულია, ექსპერტიზის დასკვნის შემდეგ განხორციელდება საბოლოო ანგარიშსწორება,ეზოში აშენდა საპირფარეშო, რეაბილიტაცია ჩაუტარდა სპორტულ დარბაზს და სკოლის ფასადს, ხარჯი გაწეულია 63 872 ლარი;
* სსიპ ხელვაჩაურის მუნიციპალიტეტის სოფელ ზედა ჩხუტუნეთის საჯარო სკოლის რეაბილიტაცია (2017 წელი) - დასრულებულია სკოლის სრული რეაბილიტაცია, სამუშაოები განახორციელა შპს ,, უნივერსალმა", ხარჯი გაწეულია 344 535 ლარი;
* სსიპ ხელვაჩაურის მუნიციპალიტეტის სოფელ თხილნარის N2 საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,ხარისხი", რეაბილიტაცია დასრულებულების ეტაპზეა, აშენდა საპირფარეშო, მოეწყო ღია სპორტული მოედანი ხელოვნური საფარით და ჩატარდა ეზოს ნაწილობრივი რეაბილიტაცია, ხარჯი გაწეულია74 778 ლარი;
* სსიპ ქობულეთის მუნიციპალიტეტის სოფელ სახალვაშოს საჯარო სკოლის რეაბილიტაცია (2017 წელი) - სამუშაოები განახორციელა შპს ,,მუხტმა", დასრულებულია ფასადის, სასადილოსა და ეზოს რეაბილიტაცია, ხარჯი გაწეული 57 431 ლარი;
* სსიპ ქობულეთის N3 საჯარო სკოლის რეაბილიტაცია (2017 წელი) - სამუშაოები განახორციელა შპს ,,უნივერსალმა", თანხით 170 532 ლარი, ჩატარდა სახურავსა და გარე ფასადის რეაბილიტაცია;
* სსიპ ქობულეთის მუნიციპალიტეტის სოფელ დაგვას საჯარო სკოლის რეაბილიტაცია (2017 წელი) - დასრულებულია სკოლის სრული რეაბილიტაცია, ექსპერტიზის დასკვნის შემდეგ განხორციელდება საბოლოო ანგარიშსწორება, სამუშაოები განახორციელა შპს ,, წყარი", ხარჯი გაწეულია 92 074 ლარი;
* სსიპ ბათუმის N13 საჯარო სკოლის რეაბილიტაცია (2017 წელი) - სამუშაოები განახორციელა შპს ,,თეთრებმა", თანხით 99 317 ლარი, ჩატარდა ფასადისა და პირველი სართულის სრული რეაბილიტაცია, მოეწყო ეზო, საბოლოო ანგარიშსწორება განხორციელდება ექსპერტიზის დასკვნის შემდეგ;
* სსიპ ბათუმის N14 საჯარო სკოლის რეაბილიტაცია (2017 წელი) - სამუშაოები განახორციელა შპს ,,მარეთი 777"-მა და შპს ,,დაისმა" თანხით 215 094 ლარი, ჩატარდა სახურავის, ფასადისა და სააქტო დარბაზის რეაბილიტაცია;
* სსიპ ბათუმის N23 საჯარო სკოლის მშენებლობა (2017 - მიმდინარეობს მშენებლობის საპროექტო-სახარჯტაღრიცხვო დოკუმენტაციის შეთანხმება;
* სსიპ ბათუმის N28 საჯარო სკოლის რეაბილიტაცია (2017 წელი) - სამუშაოები განახორციელა შპს ,,მეფურმა", დასრულებულია სახურავის, ფასადისა და სპორტული დარბაზის რეაბილიტაცია, ხარჯი გაწეულია 59 623 ლარი;
* სსიპ ხულოს მუნიციპალიტეტის სოფელ ტუნაძეების საჯარო სკოლის მშენებლობა (2017-2018 წწ) - სამუშაოებს აწარმოებს შპს ,,მეფური", საანგარიშო პერიოში გეგმის მიხედვით მიმდინარეობს მშენებლობა, ამ ეტაპზე მიმდინარეობს სკოლის პირველი სართულის მშენებლობა, ხარჯი გაწეულია 47 544 ლარი;
* სსიპ ქობულეთის მუნიციპალიტეტის სოფელ კვირიკეს N1 საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,დ.ხ. კომპანი", დასრულების ეტაპზეა სარეაბილიტაციო სამუშაოები, მიმდინარეობს შენობის ნაწილობრივი გათბობის სისტემის მოწყობა, სპორტული დარბაზის რეაბილიტაცია, ღია მოედნის მოწყობა ხელოვნური საფარით და ფასადის რეაბილიტაცია, ხარჯი გაწეულია 47 360 ლარი;
* სსიპ შუახევის მუნიციპალიტეტის სოფელ ნაღვარევის საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მუხტი", დასრულებულია, განხორციელდა შენობის სახურავის სრული რეაბილიტაცია, ხარჯი გაწეულია 29 500 ლარი;
* სსიპ ხულოს მუნიციპალიტეტის სოფელ აგარის საჯარო სკოლის რეაბილიტაცია (2017 წელი) - სამუშაოებს აწარმოებს შპს ,,მეფური", რეაბილიტაცია დასრულებულია, საბოლოო ანგარიშსწორება განხორციელდება ექსპერტიზის დასკვნის შემდეგ , ხარჯი გაწეულია 194 368 ლარი;
* სსიპ ქობულეთის მუნიციპალიტეტის სოფელ ალამბრის საჯარო სკოლის რეაბილიტაცია (2017 წელი) - სამუშაოები განახორციელა შპს ,,უნივერსალმა", დასრულებულია ფასადის რეაბილიტაცია, ანგარიშსწორება განხორციელდება ექსპერტიზის დასკვნის შემდეგ;
* სსიპ ქობულეთის მუნიციპალიტეტის სოფელ ოჩხამურის საჯარო სკოლის რეაბილიტაცია - მიმიდნარე წელს სტიქიის შედეგად დაზიანდა შენობის სახურავი, რაზეც აჭარის ავტონომიური რესპუბლიკის მთავრობის თავმჯდომარის 2017 წლის 26 აპრილის N72 ბრძანებით აჭარის ავტონომიური რესპუბლიკის სარეზერვო ფონდიდან გამოიყო 64 682 ლარი, სამუშაოები განახორციელა შპს ,,მეფურმა" თამხით 49 440 ლარი;
* საანგარიშო პერიოდში შესყიდულია 20 პროექტი თანხით 31 924 ლარი;
* საავტორო / ტექნიკური ზედამხედველობაზე ხარჯი გაწეულია - 45 510 ლარი;
* ექსპერტიზზე ხარჯი გაწეულია - 8 562 ლარი;
* კოორდინატორის შრომის ანაზღაურება 9 900 ლარი;
* სამივლინებო ხარჯები 435 ლარი;

რაც შეეხება გეგმასა და ფაქტს შორის დარჩენილ 15 628 ლარს, იგი წარმოქმნილია იმ მიზეზით, რომ მიმდინარე წელს სტიქიის შედეგად დაზიანდა ქობულეთის მუნიციპალიტეტის სოფელ ოჩხამურის საჯარო სკოლის შენობის სახურავი, რაზეც აჭარის ავტონომიური რესპუბლიკის მთავრობის თავმჯდომარის 2017 წლის 26 აპრილის N72 ბრძანებით აჭარის ავტონომიური რესპუბლიკის სარეზერვო ფონდიდან გამოიყო 64 682 ლარი, სამუშაოები განახორციელა შპს ,,მეფურმა" თანხით 49 440 ლარი, ანუ 15 242 ლარი წარმოადგენს ეკონომიას, ხოლო 386 ლარი არის სხვაობა გეგმასა და ფაქტს შორის.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 99,6 %

შესრულების პროცენტი წლიურ გეგმასთან: 68,5 %

*ქვეპროგრამა - საჯარო სკოლების მატერიალური ბაზის გაუმჯობესება*

ექვსი თვის გეგმა შეადგენს 180 000 ლარს, საკასო ხარჯი 177 099 ლარს.

ქვეპროგრამის ფარგლებში საანგარიშო პერიოდში განხორციელდა 10 საჯარო სკოლის საბიბლიოთეკო ფონდით განახლება, 3 საჯარო სკოლის ფიზიკის, ქიმიისა და ბიოლოგიის კაბინეტების აღჭურვა ლაბორატორიებით და 7 საჯარო სკოლის თანამედროვე სასკოლო ინვენტარით აღჭურვა.

შპს "ეგლო ჯორჯიას"მიერ განხორციელდა სასკოლო ინვენტარის შეტანა რეაბილიტირებულ საჯარო სკოლებში კერძოდ, 600 ცალი სასკოლო მერხი და სკამი, 150 ცალი სასკოლო კარადა, 100 ცალი მასწავლებლის მაგიდა და სკამი, 7 ცალი სამასწავლებლოს ინვენტარი. აღნიშნული ინვენტარი შეტანილი იქნა შემდეგ სკოლებში, კერძოდ, ხელვაჩაურის მუნიციპალიტეტის სოფელ კაპრეშუმისა და სოფელ ჩხუტუნეთის (ზედა ჩხუტუნეთი), ქედის მუნიციპალიტეტის სოფელ ახოს, ქობულეთის მუნიციპალიტეტის სოფელ დაგვის და ქობულეთის N3, შუახევის მუნიციპალიტეტის სოფელ ბუთურაულსა და ხულოს მუნიციპალიტეტის სოფელ ოქრუაშვილების საჯარო სკოლებში. ხარჯი გაწეულია 86 120 ლარი;

3 საჯარო სკოლა აჭარაში აღჭურვილია ლაბორატორიის კომპლექტით, მოწოდება განახორციელა შპს ,,ლაბექსმა" თანხით 58 980 ლარი. ქედის მუნიციპალიტეტის სოფელ მახუნცეთის, შუახევის მუნიციპალიტეტის სოფელ ფურტიოსა და ხულოს მუნიციპალიტეტის სოფელ ქედლების საჯარო სკოლები;

10 საჯარო სკოლის ბიბლიოთეკა განახლდა თანამედროვე მხატვრული და სხვ. ლიტერატურით, რაზეც ხარჯი გაწუელი იქნა 31 999 ლარი. ქედის მუნიციპალიტეტის სოფელ ახოსა და ზვარეს, შუახევის მუნიციპალიტეტის სოფელ ფურტიოსა და წყაროთას, ხულოს მუნიციპალიტეტის სოფელ აგარისა და ვერნების, ხელვაჩაურის მუნიციპალიტეტის სოფელ ქვედა ახალშენისა და თხილნარის N2, ქობულეთის მუნიციპალიტეტის სოფელ დაგვასა და ქობულეთის N5 საჯარო სკოლები;

2 901 ლარი წარმოადგენს ქვეპროგრამაში შექმნილ ეკონომიას;

პროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 98,4 %

შესრულების პროცენტი წლიურ გეგმასთან: 98,4 %

*ქვეპროგრამა - სპორტის განვითარების ხელშეწყობა სკოლებში*

ექვსი თვის გეგმა შეადგენს 248 000 ლარს, საკასო ხარჯი 248 000 ლარს.

ქვეპროგრამით გათვალისწინებულია 5 სპორტული დარბაზის რეაბილიტაცია და 7 საპროექტო-სახარჯთაღრიცხვო დოკუმენტაციის შესყიდვა.

საანგარიშო პერიოდში მიმდინარეობს სამი სპორტული დარბაზის რეაბილიტაცია, ხოლო ორ სპორტულ დარბაზის რეაბილიტაციაზე გამოცხადებულია ტენდერი გამოვლენილია გამარჯვებული კომპანიები და მიმდინარეობს ხელშეკრულებების გაფორმება.

კერძოდ:

* სსიპ ხელვაჩაური მუნიციპალიტეტის სოფელ ზედა ახალშენის საჯარო სკოლის სპორტული დარბაზის მშენებლობა. გეგმით გათვალისწინებულ ვადაში მიმდინარეობს სპორტული დარბაზის მშენებლობა, რომელსაც ახორციელებს შპს ალიგატორი 1", ხარჯი გაწეულია 12 392 ლარი;
* სსიპ ქობულეთის მუნიციპალიტეტის სოფელ ოჩხამურის საჯარო სკოლის სპორტული დარბაზის რეაბილიტაცია - სამუშაოები განახორციელა შპს ,,მეფურმა", რომელიც დასრულებულია, სამუშაოებზე ხარჯი გაწეული 91 690 ლარის;
* სსიპ ქედის მუნიციპალიტეტის სოფელ პირველი მაისის საჯარო სკოლის სპორტული დარბაზის რეაბილიტაცია - სამუშაოები დასრულებულია, რომელიც აწარმოა შპს ,,მუხტმა", ხარჯი გაწეულია 49 367 ლარი;
* სსიპ შუახევის მუნიციპალიტეტის სოფელ ქიძინიძეების საჯარო სკოლის სპორტული დარბაზის რეაბილიტაცია - სამუშაოები დასრულებულია, რომელიც აწარმოა შპს ,,მუხტმა", ხარჯი გაწეულია 45 160 ლარი;
* სსიპ ქობულეთის მუნიციპალიტეტის სოფელ გორგაძეების საჯარო სკოლის სპორტული დარბაზის რეაბილიტაცია - სამუშაოები დასრულებულია, რომელიც აწარმოა შპს ,,მუხტმა", ხარჯი გაწეულია 28 612 ლარი;
* შეძენილია 6 საჯარო სკოლის სპორტული დარბაზის საპროექტო-სახარჯთაღრიცხვო დოკუმენტაცია თანხით - 17 311 ლარი;
* ტექნიკურრი ზედამხედველობა - 3 468 ლარი;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 100,0 %

შესრულების პროცენტი წლიურ გეგმასთან: 56,0 %

**პროგრამა** - **განათლების ხელმისაწვდომობის გაზრდა**

მოიცავს ხუთ ქვეპროგრამას.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | ვასწავლოთ მომავალი წარმატებისთვის | 84 000 | 73 480 | **87,5 %** |
| 2 | სტუდენტთა დახმარება | 500 000 | 457 913 | **91,6 %** |
| 3 | უმაღლესი განათლებსი ხელშეწყობა | 36 500 | 36 264 | **99,3 %** |
| 4 | უცხოეთში სტაჟირება | 7 750 | 5 850 | **75,5 %** |
| 5 | სწავლა საზღვარგარეთ | 325 000 | 227 307 | **70,0 %** |
|  | **სულ ჯამი:** | **953 250** | **800 814** | **84,0 %** |

*ქვეპროგრამა - ვასწავლოთ მომავალი წარმატებისთვის*

2017 წლის საანგარიშო პერიოდის გეგმა შეადგენს 84 000 ლარს, საკასო ხარჯი 73 480 ლარი.

ქვეპროგრამის მიზანია აჭარის ავტონომიური რესპუბლიკის მაღალმთიანი მუნიციპალიტეტების ქედა, შუახევი, ხულოს საჯარო სკოლებში 27 მასწავლებელთა დეფიციტის აღმოფხვრა და მათი დასაქმება.

კონკურსის წესით შეირჩა 22 მასწავლებელი, საანგარიშო პერიოდში ვერ მოხდა სრულად იმ კანდიდატების შერჩევა რომლებიც აკმაყოფილებენ საკონკურსო პირობებს, საბუთების მიღების რეჟიმი მიმდინარეობს უწყვეტად, რის გამოც ვერ იქნა ათვისებული 73 480 ლარი.

10 520 ლარის აუთვისებლობის მიზეზი - ქვეპროგრამის ფარგლებში კონკურსის წესით შეირჩევიან მასწავლებლები. ამ ეტაზპე ვერ მოხდა სრულად იმ კანდიდატების შერჩევა, რომლებიც აკმაყოფილებენ საკონკურსო პირობებს. ქვეპროგრამის ფარგლებში საბუთების მიღება მიმდინარეობს უწყვეტ რეჟიმში.

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 87,5 %

შესრულების პროცენტი წლიურ გეგმასთან: 57,0 %

*ქვეპროგრამა - სტუდენტთა დახმარება*

საანგარიშო პერიოდის გეგმა შეადგენს 500 000 ლარს, საკასო ხარჯი 457 913 ლარს.

ქვეპროგრამის ფარგლებში განხორციელდა შემდეგი საქმიანობა:

დაფინანსდა სოციალურად დაუცველი, ობოლი, მრავალშვილიანი ოჯახისა და მაღალმთიანი რეგიონის 444 ბენეფიციარი.

19 სტუდენტს შეუწყდა დაფინანსება, ქვეპროგრამით გათვალისწინებული აკადემიური ბარიერის ვერ გადალახვის გამო, აკადემიური შესვენების აღების გამო, რამაც გამოიწვია 42 087 ლარის აუთვისებლობა.

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 91,6 %

შესრულების პროცენტი წლიურ გეგმასთან: 45,8 %

*ქვეპროგრამა - უმაღლესი განათლების ხელშეწყობა*

საანგარიშო პერიოდის გეგმა შეადგენს 36 500 ლარს, საკასო ხარჯი 36 264 ლარს.

ჩატარდა 6 საჯარო ლექცია, მოეწყო ორი საზაფხულო სკოლა, სამეცნიერო ღონისძიებაში მონაწილეობა მიიღო სამმა ბენეფიციარმა, ითარგმნა სამეცნიერო წიგნი, თარგმნა დასრულებულია ანაზღაურება განხორციელდება ოქტომბრის თვეში.

1. ბრიგიტა ბარბარა ჟანი - ნეირორეაბილიტაციის სერვისების განვითარება;
2. გურამ დოჩანაშვილი - ცხოვრება და შემოქმედება;
3. თინათინ მარგალიტაძე - თანამედროვე ქართულ ენაში მიმდინარე პროცესები და მშობლიური და უცხო ენის სწავლების მეთოდოლოგია; სიტყვის მნიშვნელობა და მისი სწავლებისა და კვლევის მეთოდოლოგიები;
4. რატი აბულაძე - ელექტრონული მმართველობის როლი რეგიონის განვითარებაში; ელექტრონული მმართველობა და ელექტრონული ბიზნესი;
5. ნოდარ ლადარია - სიყვარულის სოციალური განზომილება, როგორც ევროპული პოეზიის საწყისი;
6. თამარ ცოფურაშვილი - სამოქალაქო თავისუფლების ასპექტები;

სახელმწიფო შესყიდვის შესახებ ხელშეკრულება N224, 17 აგვისტო 2017 წელი. საანგარიში პერიოდში გაწეული ხარჯი 20 824 ლარი.

1. სსიპ ბათუმის შოთა რუსთაველის სახელმწიფო უნივერსიტეტი - კვლევები სოციალურ მეცნიერებებში;

2. სსიპ ბათუმის შოთა რუსთაველის სახელმწიფო უნივერსიტეტი - ევროკავშირის სამართალი და ევროპული ინტეგრაცია;

ასევე დასრულების პროცესში ნორვეგიელი ანთროპოლოგის თომას ჰილლანდ ერიქსენის წიგნის - „SMALL PLACES, LARGE ISSUES”თარგმნა. თომას ჰილლანდ ერიქსენი - ოსლოს უნივერსიტეტის პროფესორია. მისი ავტორობით გამოცემულია ისეთი ცნობილი სამეცნიერო სახელმძღვანელოები, როგორიცაა: ეროვნება და ნაციონალიზმი: ანთროპოლოგიური პერსპექტივები და რა არის ანთროპოლოგია. სათარგმნი ლიტერატურის - „SMALL PLACES, LARGE ISSUES” ბოლო ვერსია გამოცემულია “Puto Press”-ის მიერ 2015 წელს. წიგნი მომზადებულია, როგორც ავტორის, ასევე თეორეტიკოსი და პრაქტიკოსი მკვლევარების გამოცდილების გათვალისწინებით და აქტიურად გამოიყენება ევროპის უნივერსიტეტებში ანთროპოლოგიის სპეციალობის მიმართულებით. წიგნის თარგმნის მიზნით 2016 წლის 28 ივლისს ფ.პ. რუსლან ბარამიძესთან გაფორმებულია სახელმწიფო შესყიდვების შესახებ ხელშეკრულება N167. ხელშეკრულების ღირებულება 2017 წელს შეადგენს 18 560 ლარს. ანაზღაურება განხორციელდება ოქტომბრის თვის ბოლოს.

სამეცნიერო ღონისძიებებში მონაწილეობისთვის დაფინანსდა, კერძოდ, ნატალია სურგულაძე - 2500 ლარი, იზოლდა ჯაბნიძე - 2500 ლარი, ნინო სვანიძე - 2500 ლარი.

236 ლარის აუთვისებლობა წარმოადგენს ეკონომიას.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 99,4 %

შესრულების პროცენტი წლიურ გეგმასთან: 24,6 %

*ქვეპროგრამა - უცხოეთში სტაჟირება*

საანგარიშო პერიოდის გეგმა შეადგენს 7 750 ლარს, საკასო ხარჯი 5 850 ლარი.

ქვეპროგრამის მიზანია აჭარის ავტონომიური რესპუბლიკის ადმინისტრაციულ ტერიტორიაზე მცხოვრები 18-დან 32 წლამდე ასაკის საქართველოს რვა მოქალაქე პროფესიულ სტაჟირებას გაივლის უცხოეთში საერთაშორისო მოთხოვნების შესაბამისად.

საანგარიშო პერიოდში ევროპის რეგიონებში გაგზავნილია 3 სტაჟორი, კერძოდ:

1. ეთერ გორგილაძე, ესპანეთი, კომუნიკაციის მენეჯმენტი - 950 ლარი;
2. ნინო გორგილაძე, ესპანეთი, საერთაშორისო მარკეტინგი - 950 ლარი;
3. ქეთევან დუმბაძე, ესპანეთი, სოციალური მედიის ჟურნალიზმი - 950 ლარი;

მიღებულია უცხოელი სტაჟიორი, რომელიც სტაჟირებას გადის აჭარის ავტონომიური რესპუბლიკის განათლების, კულტურისა და სპორტის სამინისტროში, ბათუმის შოთა რუსთაველის სახელმწიფო უნივერსიტეტში და ბათუმის საკრებულოში - ხარჯი გაწეულია 3000 ლარი;

1 900 ლარის ათვისება განხორციელდება მომდევნო კვარტალში (5 სტაჟიორის ნაცვლად გაიგზავნა 3), აღნიშნული სტაჟიორების გაგზავნა დამოკიდებულია მომწვევ ქვეყანაზე და ევროპის რეგიონთა ასამბლეაზე;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 75,5 %

შესრულების პროცენტი წლიურ გეგმასთან: 55,2 %

*ქვეპროგრამა - სწავლა საზღვარგარეთ*

საანგარიშო პერიოდის გეგმა შეადგენს 325 000 ლარს, საკასო ხარჯი 227 307 ლარს.

ქვეპროგრამის ფარგლებში განხორციელდა შემდეგი საქმიანობა:

საზღვარგარეთ სწავლებაზე დაფინანსებულია 19 სტუდენტი.

1. ერეკლე მუჯირი\_გაზაფხულის სემესტრი 12500 ლარი;

2. ნანა თურმანიძე\_გაზაფხულის სემესტრი 12500 ლარი (აუთვისებელი 1067.55 ლარი დააბრუნა);

3. ნინო ძველაია\_გაზაფხულის სემესტრი 9000 ლარი;

4. თორნიკე ჯაშია\_გაზაფხულის სემესტრი 12500 ლარი;

5. ნონა დავითაია\_გაზაფხულის სემესტრი 12500 ლარი;

6. მათე თანდილავა\_გაზაფხულის სემესტრი 12500 ლარი;

7. თამარ კაიკაციშვილი\_გაზაფხულის სემესტრი 6875 ლარი;

8. იმედა იაკოვენკო\_გაზაფხულის სემესტრი 12500 ლარი;

9. იმედა იაკოვენკო\_შემოდგომის სემესტრი 12500 ლარი;

10. ნანა თურმანიძე\_შემოდგომის სემესტრი 12500 ლარი;

11. გიორგი სიხარულიძე\_შემოდგომის სემესტრი 12500 ლარი;

12. შორენა დოლაბერიძე\_შემოდგომის სემესტრი 12500 ლარი;

13. ნიკა მალაზონია\_შემოდგომის სემესტრი 12500 ლარი;

14. არჩილ ჯაიანი\_შემოდგომის სემესტრი 12500 ლარი;

15. კახა ფუტკარაძე\_შემოდგომის სემესტრი 12500 ლარი;

16. გიორგი მელიქაძე\_შემოდგომის სემესტრი 12500 ლარი;

17. ნონა მარკარიანი\_შემოდგომის სემესტრი 12500 ლარი;

18. ნათია ბეჟანიძე\_შემოდგომის სემესტრი 12500 ლარი;

19. ლევან თურმანიძე\_შემოდგომის სემესტრი 12500 ლარი;

1 სტუდენტმა აიღო აკადემიური;

97 693 ლარის აუთვისებლობა გამოწვეულია იმის გამო, რომ ერთმა სტუდენტმა აიღო აკადემიური, ერთმა სტუდენტმა დააბრუნა აუთვისებელი თანხა, შემოდგომის სემესტრზე კომისიამ შეარჩია მხოლოდ 9 ახალი სტუდენტი დაფინანსების მიზნით, ნაცვლად 13 სტუდენტისა, 2 სტუდენტს ერიცხება პროგრამით გათვალისწინებულზე ნაკლები თანხა საჭიროებიდან გამომდინარე;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 70,0 %

შესრულების პროცენტი წლიურ გეგმასთან: 70,0 %

**პროგრამა** - **განათლების ხარისხის გაუმჯობესება**

*ქვეპროგრამა - კონკურსები და ოლიმპიადები*

საანგარიშო პერიოდის გეგმა შეადგენს 55 401 ლარს, საკასო ხარჯი 47 066 ლარი.

დაფინანსებულია 7 სასკოლო კლუბი, დაჯილდოვებული იქნა 2016 წელს ოლიმპიადაში გამარჯვებული მოსწავლეები, წარჩინებულ კურსდამთავრებულებზე მოეწყო ექსკურსიები;

დაფინანსდა:

1. ბათუმის N15 საჯარო სკოლა - 900 ლარი;

2. დაბა ქედის საჯარო სკოლა (ქედა) - 690 ლარი;

3. სოფელ ჭარნალის საჯარო სკოლა (ხელვაჩაური) - 1000 ლარი;

4. სოფელ ლეღვას N1 საჯარო სკოლა (ქობულეთი) - 510 ლარი;

5. ბათუმის N3 საჯარო სკოლა (ბათუმი) - 888 ლარი;

6. სოფელ ძმაგულას საჯარო სკოლა (ხულო) - 1000 ლარი;

7. ქობულეთის N3 საჯარო სკოლა (ქობულეთი) - 900 ლარი;

ოლიმპიადაში გამარჯვებულებს გადაეცათ პლანშეტები, რომლის შესყიდვა უზრუნველყო შპს ეკოსფერომ თანხით 4 890 ლარი, შპს "ბუქსითი" -ს მიერ მოწოდებული იქნა 14 549 ლარის წიგნები და ი/მ ომარ ტოტოშვილის მიერ გაწეული იქნა საკონფერენციო დარბაზის მომსახურებაზე 3 681 ლარი.

ექსკურსიები საქართველოში და საქართველოს ფარგლებს გარეთ - ხელშეკრულება გაფორმდა შპს "ჯეოივენთისთან", ხარჯი გაწეულია 18058 ლარი;

8 335 ლარი წარმოადგენს ტენდერებში შექმნილ ეკონომიას;

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 85,0 %

შესრულების პროცენტი წლიურ გეგმასთან: 37,0 %

**პროგრამა -** **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება.**

მოიცავს სამ ქვეპროგრამას სსიპ ბათუმის შოთა რუსთაველის სახელმწიფო უნივერსიტეტი, სსიპ სასწავლო უნივერსიტეტი - ბათუმის სახელმწიფო საზღვაო აკადემია და სსიპ - ბათუმის ხელოვნების სასწავლო უნივერსიტეტი, რაც შეეხება ბათუმის სახელმწიფო საზღვაო აკადემიას საანგარიშო პერიოდში ფინანსური რესურსი გათვალისწინებული არ აქვს.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სსიპ ბათუმის შოთა რუსთაველის სახელმწიფო უნივერსიტეტი | 1 761 960 | 1 045 057 | **58,3 %** |
| 2 | სსიპ - სასწავლო უნივერსიტეტი - ბათუმის სახელმწიფო საზღვაო აკადემია | 870 000 | 756 799 | **87,0 %** |
| 3 | სსიპ - ბათუმის ხელოვნების სასწავლო უნივერსიტეტი | 1 871 000 | 1 673 783 | **89,5 %** |
|  | **სულ ჯამი:** | **4 532 960** | **3 475 638** | **76,7 %** |

*ქვეპროგრამა - სსიპ ბათუმის შოთა რუსთაველის სახელმწიფო უნივერსიტეტი*

საანგარიშო პერიოდის გეგმა შეადგენს 1 791 960 ლარს, საკასო ხარჯი 1 045 057 ლარი.

ქვეპროგრამის ფარგლებში განხორციელდა შემდეგი საქმიანობა:

შეუფერხებლად ხორციელდება უნივერსიტეტთან არსებული სამეცნიერო-კვლევითი ინსტიტუტების საქმიანობა, რომელზე ხელფასის სახით გაცემულია 729 760 ლარი;

ასევე ხორციელდება უნივერსიტეტთან არსებული სამეცნიერო-კვლევითი ინსტიტუტების საქმიანობა, უნივერსიტეტის მე-4 კორპუსში რეაბილიტირებულია დარბაზი სადაც მოწყობილია სტამბა, ასევე მე-2 კორპუსში რეაბილიტირებული და მოწყობილია ბიოლოგიისა და მიკრობიოლოგიის ლაბორატორიები, უნივერსიტეტის სხვადასხვა კორპუსებში ჩატარებულია სარეაბილიტაციო სამუშაოები, უნივერსიტეტის სხვადასხვა კორპუსებში მოწყობილია სავენტილაციო სისტემები, მიმდინარეობს ფასადების, სველი წერტილებისა და გათბობის სისტემის რეაბილიტაცია. რომელზეც გაწეული იქნა ხარჯი 315 297 ლარი

გეგმასა და ფაქტს შორის 12 200 ლარის აუთვისებლობა მიმდინარე გრანტში გამოწვეულია ვაკანსიებით, ხოლო კაპიტალურ გრანტში 734 703 ლარიდან 330 895 ლარი წარმოადგენს ტენდერების შედეგად მიღებულ ეკონომიას, დარჩენილ 403 808 ლარის სამუშაოებზე გაფორმებულია ხელშეკრულებები და მისი ათვისება განხორციელდება მე-4 კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 58,3 %

შესრულების პროცენტი წლიურ გეგმასთან: 58,3 %

*ქვეპროგრამა - სსიპ - სასწავლო უნივერსიტეტი - ბათუმის სახელმწიფო საზღვაო აკადემია*

საანგარიშო პერიოდის გეგმა შეადგენს 870 000 ლარს, საკასო ხარჯი 756 799 ლარს.

სსიპ - სასწავლო უნივერსიტეტი-ბათუმის სახელმწიფო საზღვაო აკადემიის ინფრასტრუქტურისა და მატერიალურ ტექნიკური აღჭურვის გაუმჯობესების მიზნით ქვეპროგრამის ფარგლებში შესყიდულია საზეინკლო ლაბორატორიული აღჭურვილობა, ფიზიკის ლაბორატორია და განახლებულია სასწავლო ტრენაჟორის პროგრამული უზრუნველყოფა.

გეგმასა და ფაქტიურ ხარჯს შორის აუთვისებელი რესურსით 113 201 ლარით მომდევნო კვარტალში შეყიდული იქნება კავშირისა და უსაფრთხოების საზღვაო გლობალური სისტემა.

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 87,0 %

შესრულების პროცენტი წლიურ გეგმასთან: 87,0 %

*ქვეპროგრამა - სსიპ - ბათუმის ხელოვნების სასწავლო უნივერსიტეტი*

საანგარიშო პერიოდის გეგმა შეადგენს 1 871 000 ლარს, საკასო ხარჯი 1 673 783 ლარი.

ქვეპროგრამის ფარგლებში განხორციელდა შემდეგი საქმიანობა:

სსიპ - ბათუმის ხელოვნების სასწავლო უნივერსიტეტში აკადემიური უმაღლესი პროფესიული, საბაკალავრო და სამაგისტრო პროგრამების განხორციელების ხელშეწყობა და უნივერსიტეტის შენობის ინფრასტრუქტურის გაუმჯობესება.

საანგარიშო პერიოდში განხორციელდა გეგმით გათვალისწინებული შემდეგი ღონისძიებები, კერძოდ:

- სსიპ - ბათუმის ხელოვნების სასწავლო უნივერსიტეტის შენობის სამშენებლო-სარეაბილიტაციო სამუშაოები თანხით 1 238 420 ლარი;

-გაცემულია სასწავლო უნივერსიტეტში აკადემიური უმაღლესი პროფესიული, საბაკალავრო და სამაგისტრო პროგრამების განხორციელებისათვის პროფესორ მასწავლებელთა შრომის ანაზღაურება 435 363 ლარი.

ქვეპროგრამაში აუთვისებელი რესურსი 197 218 ლარი დარჩენილია, კერძოდ, მიმდინარე გრანტში 35 638 ლარი, რომლის აუთვისებლობა გამოწვეულია იმის გამო, რომ სექტემბრის თვის განაცხადის წარმოდგენამდე უნივერსიტეტში ვერ მოესწრო ახალი 2017-2018 სასწავლო წლის აკადემიური და მოწვეული პერსონალის პედაგოგიური დატვირთვების დამტკიცება, რის გამოც განაცხადში ვერ აისახა სექტემბრის თვეში საათობრივი წესით ჩატარებული ლექციების ასანაზღაურებელი ხელფასები. მისი ანაზღაურება განხორციელდება ოქტომბრის ბოლოს;

ხოლო სამშენებლო-სარეაბილიტაციო სამუშაოების დაფინანსება ხორციელდება შესრულებული სამუშაოების მიხედვით, დარჩენილი რესურსის 161 580 ლარის ათვისება კაპიტალურ გრანტში განხორციელდება მე-4 კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 89,4 %

შესრულების პროცენტი წლიურ გეგმასთან: 60,9 %

**აჭარის ავტონომიური რესპუბლიკის განათლების, კულტურისა და სპორტის სამინისტრო 2017 წელს კულტურის განვითარება, ხელშეწყობა და პოპულარიზაციის მიმართულებით ახორციელებს ხუთ პროგრამას.**

|  |  |  |  |  |
| --- | --- | --- | --- | --- |
| N | პროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | კულტურის პოპულარიზაცია და შემოქმედებითი ინდუსტრიების განვითარების ხელშეწყობა | 697 250 | 644 435 | **92,4 %** |
| 2 | კულტურის ორგანიზაციების ინსტიტუციური განვითარების ხელშეწყობა | 67 210 | 64 410 | **95,8 %** |
| 3 | არამატერიალური კულტურული მემკვიდრეობის დაცვა და პოპულარიზაცია | 189 698 | 129 780 | **68,4 %** |
| 4 | კულტურის სფეროს წარმომადგენელთა პროფესიული განვითარების ხელშეწყობა | 232 161 | 215 571 | **92,8 %** |
| 5 | კულტურული ტურიზმის განვითარების ხელშეწყობა | 95 000 | 88 998 | **93,7 %** |
|  | **სულ:** | **1 281 319** | **1 143 194** | **89,2 %** |

*პროგრამა - კულტურის პოპულარიზაცია და შემოქმედებითი ინდუსტრიების განვითარების ხელშეწყობა*  მოიცავს ოთხ ქვეპროგრამას, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | კულტურის ღონისძიებების ორგანიზება | 428 060 | 423 992 | **99,0 %** |
| 2 | კულტურის თანამედროვე მიმართულებების განვითარების ხელშეწყობა | 196 000 | 147 253 | **75,1 %** |
| 3 | აჭარაში კინოხელოვნების განვითარების ხელშეწყობა | 70 990 | 70 990 | **100,0 %** |
| 4 | ხელოვნების განვითარების ხელშეწყობა და კულტურის პოპულარიზაცია სოფლად | 2 200 | 2 200 | **100,0 %** |
|  | **სულ:** | **697 250** | **644 435** | **92,4 %** |

*ქვეპროგრამა - კულტურის ღონისძიებების ორგანიზება*

საანგარიშო პერიოდის გეგმა შეადგენს 428 060 ლარს, საკასო ხარჯი 423 992 ლარი.

საანგარიშო პერიოდში ჩატარდა შემდეგი ღონისძიებები:

* „XII საერთაშორისო ფესტივალი ,,აღდგომიდან ამაღლებამდე“ დასკვნითი საღამო“ქალაქ ბათუმში - 9 550 ლარი;
* XVI საერთშორისო ფესტივალ - კონკურსი „ოქროს დელფინი - ხელოვნება მსოფლიოს გარშემო - 2017“ - 8 990 ლარი ;
* ამერიკის შეერთებული შტატების დღეების ფარგლებში ფლეშ-მობის ორგანიზება - 2 500 ლარი;
* შოუ "FlyFest Georgia“ - ავიაშოუ- 40 000 ლარი;
* ,,European Spring Sound“ ევროპული გაზაფხულის ხმა - 59 795 ლარი;
* ბათუმი მუზიკფესტი 2017 - 44 030 ლარი;
* სსიპ ხულოს პროფესიული სახელმწიფო დრამატული თეატრის 80 წლის იუბილესთან დაკავშირებული თეატრალური კვირეული - 14 800 ლარი;
* თავისუფალი თეატრის გასტროლი - 5 018 ლარი;
* ქართული ხალხური კლასიკური და ევროპული მუსიკის ფესტივალი ,,შავნაბადა" - 7 201 ლარი;
* პროექტის ,,მუსიკა გვაერთიანებს" ორგანიზება (ანიტა რაჭველიშვილი, ნიკოლოზ რაჭველი) - 27 900 ლარი;
* სამეწარმეო მარკეტი - 39 830 ლარი;
* ქუთაისის პროფესიული სახელმწიფო თოჯინების თეატრის საიუბილეო გასტროლი - 3 000 ლარი;
* სტუდენტური სემინარის - ,,RE-კონცეფცია URBAN LAB“ მონაწილეთა კატერინგი. რე-კონცეფცი - 2 975 ლარი;
* ტურისტული სეზონის გახსნა - 105 500 ლარი;
* ჯაზ-ფესტივალი - 50 000 ლარი.
* 2 903 ლარით შეძენილი იქნა ბრენდირებული სასაჩუქრე პაკეტი და 10 ცალი ბანერი;

ტენდერების შედეგად დარჩენილი რესურსის 4 068 ლარის ათვისება განხორციელდება შემდეგ კვარტლებში;

პროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 99,0 %

შესრულების პროცენტი წლიურ გეგმასთან: 87,1 %

*ქვეპროგრამა - კულტურის თანამედროვე მიმართულებების განვითარების ხელშეწყობა*

საანგარიშო პერიოდის გეგმა შეადგენს 196 000 ლარს, საკასო ხარჯი 147 253 ლარი.

განხორციელდა ათი და მიმდინარეობს ორი თავისუფალი პროექტის დაფინანსება:

* "პრინტ ფესტივალი" - 22 650 ლარი;
* "კერამიკის ალქიმია" - 5 960 ლარი;
* ,,ხელოვნების ზღვა" თანამედროვე მხატვრების გამოფენა - 3 320 ლარი;
* ,,შავი ზღვის საერთაშორისო ფესტივალი" - 6 400 ლარი;
* ,,ბლექსი საუნდი" ალტერნატიული მუსიკის ფესტივალი/ტრენინგები - 14 150 ლარი;
* ,,სხვა ცარცის წრე" - 8 374 ლარი, გაცემულია ავანის, ღონისძიების ჩატარება დაგეგმილია ნოემბრის თვეში;

დასრულებულია სახვითი, გამოყენებითი, მულტიმედიური ხელოვნების მხარდაჭერის მიზნით განხორციელი შემდეგი პროექტები, კერძოდ:

* "შემოქმედებითი რეზიდენცია - კაუნასი 2017"-15 000 ლარი;
* მხატვართა საერთაშორისო პლენერი "მეგობრობის პალიტრა 2017", "Street Art Festival 2017". პროექტი-34 300 ლარი;
* ,, შემოდგომა ბათუმში Plein Air -2017"- 22 100 ლარი;
* - დამზადდა შშმ პირერბისათვის ხმოვანი დისკების გამცემა თახით 2 700 ლარი, ოდესა-ბათუმი ფოტოდღეები - 11 400 ლარი;
* პროგრამის მხარდაჭერიდან განხორციელდა ბრენდირებულისასაჩუქრე პაკეტებისა და დისკების დამზადება - 900 ლარი;

48 746 ლარის ათვისება განხორციელდება მომდევნო კვარტალში, კერძოდ, თავისუფალი პროექტის დაფინანსება 28 382 ლარი და 5 400 ლარი პროექტ "Black Sea Sound", ,,ქალები ქვიშიდან" 3 340 ლარი, 11 624 ლარი სპექტაკლი "სხვა ცარცის წრე" ა(ა)იპ ექპერიმენტული თეატრი;

ქვეპროგრამა ხორციელდება დაბრკოლებების გარეშე.

შესრულებისპროცენტისაანგარიშო გეგმასთან: 75,1 %

შესრულებისპროცენტიწლიურგეგმასთან: 53,2 %

*ქვეპროგრამა - აჭარაში კინოხელოვნების განვითარების ხელშეწყობა*

საანგარიშო პერიოდის გეგმა შეადგენს 70 990 ლარს, საკასო ხარჯი 70 990 ლარი.

ქვეპროგრამის ფარგლებში დაგეგმილი იყო და განხორციელდა შემდეგი ღონისძიებები:

* აჭარის რეგიონის, როგორც კინოგადაღებისთვის მიმზიდველი ლოკაციის პრომოუშენის მიზნით დაიბეჭდა ბროშურა ლოკაციების ფოტოსურათებით, ბროშურების ნაწილი პარტნიორ ორგანიზაციებთნ თანამშრომლობით მიეწოდა მიზნობრივ აუდიტორიას - 2 370 ლარი;
* 2015 წელს დაფინანსებული დოკუმენტური ფილმის ,,ჯარას" პრემიერის ორგანიზება ქ. ბათუმში 1 879 ლარი;
* აჭარის რეგიონის, როგორც კინოგადაღებისთვის მიმზიდველი ლოკაციის პრომოუშენის მიზნით 26 ივლისიდან 5 აგვისტოს ჩათვლით განხორციელდა პოლონური გადამღები ჯგუფის მიერ დოკუმენტური ფილმის გადაღება რეგიონის შესახებ, ხარჯი გაწეულია 7 183 ლარი;
* კინოგანათლების ხელშეწყობის ფარგლებში ხელოვნების სასწავლო უნივერსიტეტში ჩატარდა მასტერკლასები დოკუმენტური კინოს აქტუალობასა და დოკუმენტური ფილმის პროექტის წერის შესახებ. ტრენინგები ჩაატარეს ბრიტანელმა დოკუმენტალისტმა ნიკ ვოიგთმა და მარიამ ჭაჭიამ. უნივერსიტეტის 5 სტუდენტს მიენიჭა სცენარის წერის განვითარების რეზიდენციის სტუმრის სტატუსი და მათ საშუალება ჰქონდათ დასწრებოდნენ რეზიდენციის ჯგუფურ შეხვედრებსა და განხილვებს - 4 800 ლარი;
* ქვეპროგრამის ფარგლებში ,,ასკაპის" კინომუსიკის ვორკშოპში მონაწილეობის მიზნით ანა ქასრაშვილი გაემგზავრა ქ. ლოს ანჟელესში. „ასკაპი“ (ASCAP) კომპოზიტორთა საერთაშორისო გაერთიანება 1914 წელს ამერიკაში დაფუძნდა, ხოლო 1988 წელს „ემის“ და „ოსკარის“ მფლობელი კომპოზიტორის - ფრედ კარლინის - მიერ შეიქმნა „ასკაპის“ კინომუსიკის „ვორკშოპი“ (დახელოვნება/დაოსტატების კურსი) კომპოზიტორთათვის. ვორკშოპის მასპინძელია „ემის“ მფლობელი კომპოზიტორი და მასწავლებელი რიჩარდ ბელისი - 8 690 ლარი;
* ჯიფონის ფესტივალში მონაწილეობის მიზნით დაფინანსდა ბათუმელი მოსწავლის მგზავრობა იტალიაში - 1 200 ლარი;
* განხორციელდა პროექტი „BIAFF ბათუმის კინოსკოლის ორგანიზება" , პროექტის ფარგლებში ბათუმის კინოფესტივალის პერიოდში (18-24 სექტემბერი) ჩატარდა 5 დღიანი ინტენსიური ვორქშოპების სერია, შემდეგი მიმართულებით: რეჟისურის საკითხები - პრაქტიკული ქეისები და პრეზენტაციები, ფილმების დისტრიბუცია/მარკეტინგი, სცენარის განვითარება და ადაპტირება, კინოპროექტების მომზადება, მონაწილეების იდეებისა და პროექტების განხილვა.

სულ დაიხარჯა - 19 568 ლარი;

* ანიმაციური საერტაშორისო ფილმების ფესტივალი ,,თოფუზი" გაიხარჯა - 25 000 ლარი;
* საინფორმაციო მხარდაჭერა, კერძოდ, ახალი ამბების გამოქვეყნება ვებ-გვერდებზე: Ipress.ge, ibusiness.ge, iregions.ge, imtavroba.ge; - 300 ლარი;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 100,0 %

შესრულების პროცენტი წლიურ გეგმასთან: 59,4 %

*ქვეპროგრამა - ხელოვნებისა განვითარების ხელშეწყობა და კულტურის პოპულარიზაცია სოფლად*

საანგარიშო პერიოდის გეგმა შეადგენს 2 200 ლარს, საკასო ხარჯი 2 200 ლარი.

ქვეპროგრამის ფარგლებში დაგეგმილი იყო და განხორციელდა შემდეგი ღონისძიებები:

მუნიციპალიტეტების კულტურის ორგანიზაციების საქმიანობის ხელშეწყობა.

აჭარის ტერიტორიაზე არსებული ყველა მუზეუმისათვის გამოცემულია ორენოვანი გზამკვლევი - ,,კულტურის ორგანიზაციების გზამკვლევი აჭარა", ხარჯი გაწეული იქნა 2 200 ლარი;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 100,0 %

შესრულების პროცენტი წლიურ გეგმასთან: 100,0 %

*პროგრამა - კულტურის ორგანიზაციების ინსტიტუციური განვითარების ხელშეწყობა*

მოიცავს ორ ქვეპროგრამას, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | თეატრებსა და მუსიკალურ ცენტრში მენეჯმენტისა და შემოქმედებითი პროცესების გაუმჯობესების ხელშეწყობა | 21 000 | 20 700 | **98,6 %** |
| 2 | სამუზეუმო საქმიანობის განვითარების ხელშეწყობა | 46 210 | 43 710 | **94,6 %** |
|  | **სულ:** | **67 210** | **64 410** | **95,8 %** |

*ქვეპროგრამა - თეატრებსა და მუსიკალურ ცენტრში მენეჯმენტისა და შემოქმედებითი პროცესების გაუმჯობესების ხელშეწყობა*

საანგარიშო პერიოდის გეგმა შეადგენს 21 000 ლარს, საკასო ხარჯი 20 700 ლარი.

ქვეპროგრამის მიზანია პროფესიული განვითარების ღონისძიება - ტრენინგი/ ვორკშოფი: საზოგადოების ჩართულობა თეატრის ცხოვრებაში.

2017 წლის 27-28 სექტემბერს აჭარის თეატრებისა და მუსიკალური ცენტრის წარმომადგენლებისათვის ჩატარდა ვორქშოპი თემაზე: "საზოგადოების ჩართულობა თეატრის ცხოვრებაში". ვორქშოპს სულ ესწრებოდა 12 პირი, ასევე, მომზადდა და სამინისტროში წარმოდგენილ იქნა პროექტის ფარგლებში მოწვეული ტრენერის - ფილიპა ჯეინ ქათინგის ანგარიში ვორქშოპზე მიღწეული შედეგებისა და სამომავლო რეკომენდაციების შესახებ. ფაქტიური ხარჯი შეადგენს 16 000 ლარს;

ქვეპროგრამის განხორციელების მხარდაჭერის ფარგლებში ხარჯი გაწეული იქნა ცნობარი-მეგზური „კულტურის ორგანიზაციების გზამკვლევი - აჭარა“. ფაქტიური ხარჯი შეადგენს 4 700 ლარი;

შესრულების პროცენტი საანგარიშო გეგმასთან: 98,6 %

შესრულების პროცენტი წლიურ გეგმასთან: 98,6 %

*ქვეპროგრამა - სამუზეუმო საქმიანობის განვითარების ხელშეწყობა*

საანგარიშო პერიოდის გეგმა შეადგენს 46 210 ლარს, საკასო ხარჯი 43 710 ლარი.

ქვეპროგრამაში დეგეგმილი ღონისძიებებია - სამუზეუმო მარკეტინგის გაუმჯობესება, ფონდების მართვის თანამედროვე სტანდარტების დანერგვის ხელშეწყობა და საგანმანათლებლო საქმიანობის ხელშეწყობა.

საანგარიშო პერიოგში წარმატებით განხორციელდა სამუზეუმო მარკეტინგის გაუმჯობესების მიმართულებით ვებ პორტალის შექმნა აჭარაში არსებული მუზეუმებისთვის, ვებ-პორტალის შექმნაზე ხარჯი გაწეულია 15 500 ლარი, ანაზღაურება ხორციელდება შესრულებული სამუშაოების მიხედვით;

ფონდების მართვის თანამედროვე სტანდარტების დანერგვის ხელშეწყობისათვის ხარჯი გაწეული იქნა 7 350 ლარი;

საგანმანათლებლო საქმიანობის ხელშეწყობისათვის ხარჯი გაწეული იქნა 16 060 ლარი, განხორციელდა პროექტი გონიოს საზაფხულო სკოლა, რომელიც გულისხმობდა არქეოლოგიურ ველზე გამართულ სამუშაოებში ეკომიგრანტი ბავშვების ჩართვას, სულ ჩაერთო 40-მდე ბავშვი, პროექტში ასევე შედიოდა ექსკურსიები ბათუმში და მუზეუმების დათვალისერება;

4 800 ლარი გადაირიცხა რეკლამის ხარჯებისთვის, გრაფიკული დიზაინი, შტენდერი;

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 94,6 %

შესრულების პროცენტი წლიურ გეგმასთან: 94,6 %

**პროგრამა - არამატერიალური კულტურული მემკვიდრეობის დაცვა და პოპულარიზაცია**

საანგარიშო პერიოდის გეგმა შეადგენს 189 698 ლარს, საკასო ხარჯი 129 780 ლარი.

აჭარის ავტონომიური რესპუბლიკის განათლების, კულტურისა და სპორტის სამინისტროს ორგანიზებით წარმატებით განხორციელდა აჭარის ავტონომიური რესპუბლიკის სიმღერისა და ცეკვის ბავშვთა ფოლკლორული ანსამბლების ოლიმპიადა, რომელშიც მონაწილეობას ღებულობდნენ აჭარის ავტონომიურ რესპუბლიკაში მოქმედი სახელოვნებო სკოლების, კულტურის ცენტრებისა და საჯარო სკოლების საგუნდო და ქორეოგრაფიული ანსამბლები. გამოვლინდნენ გამარჯვებულები (15 ანსამბლი). ხარჯი გაწეულია 29 598 ლარი;

მიმდინარეობს კულტურის ცენტრების ფოლკლორული ანსამბლებისა და ოლიმპიადაში გამარჯვებული ანსამბლების სასცენო კოსტიუმებითა და აქსერსუარებით უზრუნველყოფა. გაცემულია ავანსი 40 940 ლარი;

წარმატებით განხორციელდა პროექტი - „ტრადიციული რეწვის სწავლება და სახელოსნოების განვითარება“. პროექტის ფარგლებში დაფინანსდა აჭარის მუნიციპალიტეტებში მოღვაწე ტრადიციული რეწვის 5 ოსტატი, ჩატარდა 5 ტრენინგი, ტრადიციული რეწვის სახელოსნოებში ახალგაზრდა შეგირდებისთვის ჩატარდა ტრადიციული რეწვის სწავლების არანაკლებ 45 სასწავლო საათი, სულ პროექტის ფარგლებში გადამზადდა 27 შეგირდი. პროექტი დასრულებულია, ფაქტიური ხარჯი შეადგენს 24 800 ლარს;

ასევე წარმატებით განხორციელდა პროექტი - "აჭარის ავტონომიურ რესპუბლიკაში რეგისტრირებული ტრადიციული რეწვის ოსტატების პროდუქციის განვითარება". პროექტის ფარგლებში რეწვის ოსტატებისთვის ჩატარდა ბაზარზე ორიენტირებული პროდუქციის განვითარების 4 ტრენინგი, 2 დარგობრივი ვორქშოპი, 38 ინდივიდუალური კონსულტაცია, აჭარის რეგიონში მცხოვრებმა 50-მდე ოსტატმა მიიღო გამოცდილება და კონკრეტული რეკომენდაციები ტრადიციული რეწვის ბაზარზე ორიენტირებული პროდუქციის განვითარებისთვის, შეიქმნა ტრადიციული რეწვის პროდუქტის 76 განახლებული დიზაინი და თავად პროდუქცია, გაიმართა პროექტის ფარგლებში შექმნილი პროდუქციის 3 გამოფენა, პროექტის ფარგლებში გადამზადდა ტრადიციული რეწვის 25 ოსტატი. პროექტი დასრულებულია, ფაქტიური ხარჯი შეადგენს 29 742 ლარს;

პროგრამის მხარდაჭერის ხარჯებიდან დამზადდა ბრენდირებული ბლოკნოტი თანხით 2 000 ლარი და 2700 ლარით დამზადდა სარეკლამო შტენდერები, ფლაერები, ბადე ბანერები. პროგრამის განხორციელების მხარდაჭერის ფარგლებში სამინისტრო უზრუნველყოფილი გახლდათ საინფორმაციო მხარდაჭერით, კერძოდ, ახალი ამბები ქვეყნდებოდა ვებ-გვერდებზე: Ipress.ge, ibusiness.ge, iregions.ge, imtavroba.ge;

პროგრამაში 59 918 ლარის რესურსის ათვისება განხორციელდება მომდევნო კვარტალში, აუთვისებლობის მიზეზი წაემოადგენს შემდეგს, კერძოდ, 558 ლარის აუთვისებლობა გამოწვეულია ხალხური რეწვის ტრადიციების შენარჩუნებისა და პროდუქციის განვითარების მიზნით განხორციელებული პროექტების ფარგლებში მიმწოდებლის მიერ დაგეგმილზე ნაკლები ხარჯის გაწევის მიზეზით, ამდენად, მიმწოდებელთან განხორციელდა წარმოდგენილი ხარჯის დამადასტურებელი დოკუმენტაციის შესაბამისი ანგარიშსწორება.

სასცენო კოსტიუმებისა და აქსესუარების შეძენისათვის გამოცხადებულ 2 ტენდერში გამარჯვებული გამოვლინდა ი/მ ირმა დიასამიძე, კულტურის ცენტრების ფოლკლორული ანსამბლებისათვის გათვალისწინებული იყო 50 000 ლარი, ხოლო ოლიმპიადის გამარჯვებული ანსამბლებისათვის 100 000 ლარი. საბანკო გარანტიების საფუძველზე ავანსის სახით გაიცა 40 000 ლარი. ი/მ ირმა დიასამიძემ დათქმულ ვადებში ვერ შეასრულა კულტურის ცენტრებისათვის სასცენო კოსტიუმების მოწოდების ვალდებულება, რაზედაც ერიცხება პირგასამტეხლო. რაც შეეხება ოლიმპიადის გამარჯვებული ანსამბლებისათვის სასცენო კოსტიუმების მოწოდებას, ხელშეკრულებების თანახმად თანხა ჩაერიცხება ეტაპობრივად შუალედური მიღება-ჩაბარების საფუძველზე, სამუშაოების დასრულების შემდეგ მეოთხე კვარტალში.

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 68,4 %

შესრულების პროცენტი წლიურ გეგმასთან: 54,1 %

**პროგრამა - კულტურის სფეროს წარმომადგენელთა პროფესიული განვითარების ხელშეწყობა**

საანგარიშო პერიოდის გეგმა შეადგენს 232 161 ლარს, საკასო ხარჯი 215 571 ლარი.

პროგრამის ფარგლებში განხორციელდა შემდეგი ღონისძიებები, კერძოდ:

საქართველოს და საერთაშორისო ფესტივალებში, კონკურსებში, გამოფენებში და სხვა ღონისძიებებში მონაწილეობის ხელშეწყობით დაფინანსდა 19 ღონისძიება, სახელოვნებო განათლების ოთხი ღონისძიება, განხორციელდა და დაფინანსდა ერთი ფესტივალების ორგანიზება და შემოქმედებითი კავშირების მხარდაჭერის 2 ღონისძიება;

საქართველოს და საერთაშორისო ფესტივალებში, კონკურსებში, გამოფენებში და სხვა ღონისძიებებში საანგარიშო პერიოდში დაფინანსებულია 19 პროექტი, მათ შორის დასრულებულია 15 პროექტი და შესაბამისად მიმწოდებლებთან განხორციელებულია ანგარიშსწორება, ხოლო დარჩენილი 4 პროექტზე გაფორმებულია ხელშეკრულება და მიმწოდებლებთან 27 559 ლარის ანგარიშსწორება განხორციელდება მომდევნო კვარტალში. ხარჯი გაწეულია 123 276 ლარი, კერძოდძ:

* ფ.პ. ოთარ ნაკაშიძის მონაწილეობა „რიკარდო ძანდონაის“ ვოკალისტთა საერთაშორისო კონკურსში ქ. ტრენტოში;
* ა(ა)იპ მოსწავლე ახალგაზრდობის სასახლის ბავშვთა თეატრალური დასის საერთაშორისო თეატრალურ ფესტივალში მონაწილეობა ქ. მერზიფონსა და ქ. გერზეში;
* საბა მიქელაძის მონაწილეობა კლასიკური მუსიკის მე-6 საერთაშორისო კონკურსში „Future star 2017";
* ფ.პ. მაია ჭყონიას მონაწილეობა პოლონეთში ხელოვანთა საერთაშორისო სიმპოზიუმში (პლენერში);
* მარიტა ცეცხლაძის მონაწილეობა სიმღერის საერთაშორისო კონკურს-ფესტივალში “Arpeggio International Singing festival”;
* სტუდია ლიმპოპოს მონაწილეობა ქალაქ ბარსელონას მეგობრობის კონცერტში;
* ა(ა)იპ აჭარის ა.რ. ქორეოგრაფიული ანსამბლის - ,,მწვერვალი“ – მონაწილეობა XXI საიუბილეო ინტერნაციონალურ ფოლკლორულ ფესტივალში - “VITOSHA 2017”;
* სსიპ დაბა ქედის საჯარო სკოლის ქორეოგრაფიული ანსამბლის - „ათინათის“ - მონაწილეობა ფოლკლორის საერთაშორისო ფესტივალში ქ. პლოვდივში;
* ა(ა)იპ რევაზ ლაღიძის სახელობის სამუსიკო სკოლის საორკესტრო განყოფილების წარჩინებულ მოსწავლეთა მონაწილეობა ახალგაზრდულ გაცვლით პროექტში - „მუსიკა, როგორც ენა კულტურათა შორის“ ;
* სსიპ ქ. ბათუმის №6 ფიზიკა-მათემატიკის საჯარო სკოლის ქორეოგრაფიული ანსამბლის - „მთაწმინდა“ - მონაწილეობა ესპანეთში ქალაქ კალელას საერთაშორისო ფესტივალში;
* ა(ა)იპ "ექსპერიმენტული თეატრის ყველგან" გასტროლი უნგრეთში ქალაქ ვასვარში;
* ა(ა)იპ მელიტონ ბალანჩივაძის ხელოვნების სკოლის ქორეოგრაფიული ანსამბლის - „მეგობრობა“ - მონაწილეობა საბერძნეთში ქალაქ ზევგოლათიოს 23-ე საერთაშორისო ფოლკლორის ფესტივალში“;
* ქორეოგრაფიული ანსამბლის - „ერისეული“ - მონაწილეობა თურქეთის ქალაქ ალანიის საერთაშორისო ფესტივალში „წარმატების თილისმა“;
* ა(ა)იპ ქობულეთის კულტურის ცენტრთან არსებული სიმღერისა და ცეკვის სახალხო ანსამბლის მონაწილეობა ესპანეთის საერთაშორისო ფოლკლორულ ფესტივალში;
* შუახევის ფოლკლორული ანსამბლის მონაწილეობა პოლონეთის ქ. ბიელსკო - ბიალაში დაგეგმილ ფოლკლორულ ფესტივალში - „ბესკიდების მთიელები - კულტურის კვირეული“;
* გუნდის - „ახბიური“ - მონაწილეობა საერთაშორისო ფესტივალში - „ვმღერით კომიტასს“;
* ფოტოხელოვანების მონაწილეობა პოლონურ-ქართული კულტურის ფესტივალში;
* ხელოვანთა მონაწილეობა საერთაშორისო პლენერში ქ. კიევში;
* მურთაზ ბაშელეიშვილისა და ნინო ნიშნიანიძის მონაწილეობა კულტურის საერთაშორისო ღონისძიებაში ქ. ვენაში;

სახელოვნებო განათლების ხელშემწყობის ღონისძიებები საანგარიშო პერიოდში დაფინანსებულია 5 ღონისძიება, მათ შორის დასრულებულია 3 ღონისძიება და მიმწოდებელთან განხორციელებულია ანგარიშსწორება, ხოლო დარჩენილი 2 ღონისძიება დასრულდება და მიმწოდებლებთან 9 120 ლარის ანგარიშსწორება განხორციელდება მომდევნო კვარტალში. ხარჯი გაწეულია 7 905 ლარი, კერძოდ:

* საქართველოს ქორეოგრაფთა კავშირის მიერ დაგეგმილი სამეცნიერო-თეორიული და მეთოდურ პრაქტიკული კონფერენცია ქალაქ ბათუმში;
* ვახტანგ ჭაბუკიანის სახელობის კლასიკური ბალეტის სკოლის გამოსაშვები საბალეტო ტურნე ქობულეთში, ფოთსა და ბათუმში;
* მელიტონ ბალანჩივაძის ხელოვნების სკოლის მსოფლიო ხალხთა ცეკვის ანსამბლის - "მეგობრობა" - მონაწილეობა მულტიეთნიკურ ხელოვნების ფესტივალში "ერთი ცის ქვეშ - კულტურათა დიალოგი";
* ვახტანგ ჭაბუკიანის სახელობის კლასიკური ბალეტის სკოლის მონაწილეობა ქუთაისის ჯორჯ ბალანჩინის სახელობის I საერთაშორისო ქორეოგრაფიულ ფესტივალში;
* ხათუნა მანაგაძის მონაწილეობა კულტურის საერთაშორისო ღონისძიებაში ქ. ვენაში;

განხორციელდა ფესტივალების ორგანიზებისა და მართვის 2 ღონისძიება, ხარჯი გაწეულია 60 000 ლარი, ესენია:

* ვორქშოპი - "ფესტივალების დაგეგმვა და ორგანიზება";
* ვორქშოპი - "ფესტივალის მარკეტინგული გეგმის განვითარება";

საანგარიშო პერიოდში დაფინანსებულია შემოქმედებითი კავშირების მხარდაჭერის სამი ღონისძიება, მათ შორის ერთი ღონისძიება დასრულებულია და მიმწოდებელთან განხორციელებულია ანგარიშსწორება, ხოლო დარჩენილი 2 ღონისძიება დასრულდება და მიმწოდებლებთან 14 257 ლარის ანგარიშსწორება განხორციელდება მომდევნო კვარტალში. ხარჯი გაწეულია 24 090 3 ღონისძიება:

* აჭარის თეატრალური საზოგადოება - თეატრის საერთაშორისო დღისადმი მიძღვნილი ღონისძიება;
* აჭარის მხატვართა რეგიონალური კავშირის მიერ დაგეგმილი გამოფენები;
* საერთაშორისო პროექტი - "Plein Air" - შემოდგომა-ბათუმი";

პროგრამის განხორციელების მხარდაჭერის ფარგლებში სამინისტრო უზრუნველყოფილი გახლდათ საინფორმაციო მხარდაჭერით, კერძოდ, ახალი ამბები ქვეყნდებოდა ვებ-გვერდებზე: Ipress.ge, ibusiness.ge, iregions.ge, imtavroba.ge; ხარჯი გაწეულია 300 ლარი;

16 590 ლარის აუთვისებლობა გამოწვეულია იმ გარემოებით, რომ აჭარის ადმინისტრაციულ ტერიტორიაზე მოქმედი სახელოვნებო სფეროს წარმომადგენლების კულტურის ღონისძიებებში მონაწილეობის უზრუნველსაყოფად დაფინანსება გაიცემა ხელოვანის/სახელოვნებო ორგანიზაციის მოთხოვნის საფუძველზე, რაც შეუძლებელს ხდის წინასწარ დაიგეგმოს განსახორციელებელი პროექტების განხორციელების პერიოდი. შესაბამისად, აღნიშნული გარემოება იწვევს სხვაობას კვარტალურ გეგმასა და ფაქტიურ ხარჯს შორის. ამჟამინდელი მდგომარეობით, მიმწოდებლებთან გაფორმებულია ხელშეკრულებები და აღებულია ვალდებულებები, რომელთა ჯამური ღირებულება ემთხვევა კვარტალის ბოლოს ასათვისებელი თანხების ოდენობას, თუმცა, ვინაიდან პროგრამით დაფინანსებული პროექტების განხორციელება სრულდება მე-4 კვარტალში ფაქტიური ანგარიშსწორება მიმწოდებლებთან განხორციელდება პროექტების დასრულების შემდგომ;

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 92,8 %

შესრულების პროცენტი წლიურ გეგმასთან: 71,5 %

**პროგრამა - კულტურული ტურიზმის განვითარების ხელშეწყობა**

საანგარიშო პერიოდის გეგმა შეადგენს 95 000 ლარს, საკასო ხარჯი 88 998 ლარი.

პროგრამის კომპონენტში ,,კონცერტები ტურისტულ სეზონზე“ ჩატარდა 4 კონცერტი (თითოეული არანაკლებ 90 წთ) 3 ანბანის კოშკთან და 1 ევროპის მოედანზე;

სამინისტროს პროექტის ,,ბათუმური ზაფხული 2017“-ის ფარგლებში მუნიციპალიტეტების კულტურის ცენტრებმა გამართეს კონცერტები ბათუმის ბულვარის კოლონადებთან (26 ივლისიდან-30 აგვისტომდე). სულ ჩატარდა 21 კონცერტი;

ხარჯი გაწეულია 88 698 ლარი.

ქვეპროგრამა ხორციელდება დაბრკოლების გარეშე.

შესრულების პროცენტი საანგარიშო გეგმასთან: 93,7 %

შესრულების პროცენტი წლიურ გეგმასთან: 93,7 %

**პროგრამა - კულტურული მემკვიდრეობის დაცვა, განვითარება და პოპულარიზაცია**

ქვეპროგრამა - კულტურული მემკვიდრეობის შენარჩუნება და განვითარება

საანგარიშო პერიოდის გეგმა შეადგენს 1 698 000 ლარს, საკასო ხარჯი 442 438 ლარი.

კულტურული მემკვიდრეობის შენარჩუნებისა და განვითარების ქვეპროგრამის ფარგლებში საანგარიშო პერიოდში განხორციელდა შემდეგი ღონისძიებები, კერძოდ:

33 570 ლარით განხორციელდა მარკეტინგული ღონისძიებები;

84 725 ლარით პეტრას ციხეზე, გონიოს ციხეზე, ხიხანის ციხეზე და ფიჭვნარის ტერიტროიაზე, განხორციელდა არქეოლოგიური გათხრები, აღმოჩენილი იქნა უნიკალური არტეფაქტები;

3 999 ლარით არქეოლოგიური ველის ტოპოგრაფიული გეგმის შედგენა;

179 659 ლარით განხორციელდა ხინოს ნაეკლესიარის სარეაბილიტაციო სამუშაოებისა და ბათუმში არსებული კულტურული მემკვიდრეობის ძეგლების სარეაბილიტაციო საპროექტო დოკუმენტაციის პირველი ეტაპის შესყიდვა;

1. 5 ლარით განხორციელდა გონიოს ციხეში კორდის დაგების, ორი კოშკის სარეაბილიტაციო სამუშაოებისა და მიმდებარე ტერიტორიის კეთილმოწყობის სამუშაოების შესყიდვა.

ქვეპროგრამის ფარგლებში აუთვისებელი რესურსი შეადგენს 1 255 562 ლარს. კერძოდ:

* ძეგლების პოპულარიზაცია და მარკეტინგული მხარდაჭერა -17 430 ლარის ათვისება განხორციელდება საანგარიშო წლის ბოლომდე,აუთვისებლონა განაპირობა ღონისძიებების ნაწილი სეზონის გახანგრძლივების მიზნით მე-4 კვარტალში გადატანამ;
* აჭარაში არსებული ძეგლების ბანერების დამზადების მომსახურების შესყიდვა - 60 000 ლარი,მოსამზადებელი ეტაპს დასჭირდა დაგეგმილზე მეტი დრო. (დიზაინის, ტექსტების მომზადება) შესაბამისად ტენდერი გამოცხადდა დაგვიანებით. დასრულდება 23 ოქტომბერს. თანხა ათვისებული იქნება მე-4 კვარტალში;
* 2015წელს ჩატარებული არქეოლოგიური გათხრების შესახებ წიგნის გამოცემა - 14 000 ლარი. ამ ეტაპზე მიმდინარეობს წიგნის მოსამზადებელი ეტაპი. მუშავდება ტექსტები და ფოტოები, თანხა ათვისებული იქნება მე-4 კვარტალში;
* კულტურული მემკვიდრეობის ძეგლების თაობაზე სარეკლამო-საინფორმაციო მასალების ბეჭდვა - 10 000 ლარი, ამ ეტაპზე მიმდინარეობს მასალების მოსამზადებელი ეტაპი, მუშავდება ტექსტები და ფოტოები, თანხის ათვისება განხორციელდება მე-4 კვარტალში;
* 1 276 ლარი წარმოადგენს საქონელი და მომსახურების მუხლის სატენდერო ეკონომიას;
* ხიხანის ციხის რეაბილიტაციისათვის ორჯერ გამოცხადებული ტენდერი არ შედგა. ღონისძიების განხორციელება საანგარიშო წელს შეუძლებელია კლიმატური პირობების გამო - 150 000 ლარი;
* ბათუმისა და ქობულეთის ურბანული მემკვიდრეობის ძეგლების რეაბილიტაციის საპროექტო დოკუმენტაციის შესყიდვის პუნქტში დარჩენილია რესურსი 91 700 ლარის ათვისება მოხდება მე-4 კვარტალში შესრულებული სამუშაოების მიხედვით;
* ხინოს ნაეკლესიარის სარეაბილიტაციო სამუშაოებზე საპატრიარქოს მიერ თანხმობა გაიცა დაგვიანებით. შემდეგ გამოცხადებული ტენდერი არ შედგა. შესაბამისად კლიმატური პირობების გამო სრულად ვერ განხორციელდებოდა მასშტაბური სარეაბილიტაციო სამუშაოები. შესაბამისად აღნიშნულ მუხლში 175 141 ლარიდან მე-4 კვარტალში ათვისებული იქნება 34 142 ლარი, ხოლო 140 999 ლარი საანგარიშო წლის ბოლომდე რჩება აუთვისებებლი;
* პეტრას ციხის ინფრასტრუქტურით მოწყობის სამუშაოები - 420 000 ლარი, 2017 წელს ჩატარებული არქეოლოგიური გათხრების შედეგად აღმოჩნდა უნიკალური არტეფაქტები, რის გამოც საჭირო გახდა ინფრასტრუქტურის მოწყობის პროექტში კორექტირების შეტანა. კორექტრირების გარეშე არსებულ სამუშაოებზე (ღობის მოწყობა) გაფორმდა ხელშეკრულება 80000 ლარზე. ანაზღაურება მოხდება შესრულებული სამუშაოების შესაბამისად. დარჩენილი 340000 ლარი ათვისება დარჩენილ დროში ვერ განხორციელდება, ვინაიდან მიმდინარეობს პროექტის კორექტირება;
* ძმები ნობელების ბათუმის ტექნოლოგიური მუზეუმის სარეაბილიტაციო სამუშაოების შესყიდვაზე განხორციელდა პროექტის კორექტირება. ტენდერი გამოცხადდა ორჯერ. ხელშეკრულება გაფორმებულია 190 000 ლარზე. მიმწოდებლის მიერ არ იქნა მოთხოვნილი წინასაწარი ანგარიშსწორება. შესაბამისად ანაზღაურება მოხდება ფაქტობრივი სამუშაოების შესაბამისად მე-4 კვარტალში.ხოლო, 50 000 ლარი წარმოადგენს სატენდერო ეკონომიას;
* გონიოს ციხის ინფრასტურქტურის მოწყობის სამუშაოების პუნქტში აუთვისებელი რესურსი 76 015 ლარი ათვისებული იქნება მე-4 კვარტალში;

შესრულების პროცენტი საანგარიშო გეგმასთან: 26,0 %

შესრულების პროცენტი წლიურ გეგმასთან: 18,6 %

**სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობის მიზნით სპორტისა და ახალგაზრდობის საქმეთა დეპარტამენტი ახორციელებს ორ პროგრამას: სპორტის ხელშეწყობისა და ახალგაზრდულ საქმეთა სფეროს ხელშეწყობის პროგრამებს.**

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პერიოდის დაზუსტებული  გეგმა | ფაქტი | შესრულების % |
| 1 | სპორტული ღონისძიებები | 1 086 080 | 1 058 637 | **97,5 %** |
| 2 | აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები | 290 000 | 288 870 | **99,6 %** |
| 3 | სათამაშო სახეობათა განვითარების ხელშეწყობა | 654 360 | 636 171 | **97,2 %** |
| 4 | მწვრთნელთა, მსაჯთა და სპორტსმენთა სოციალური მხარდაჭერა და წახალისება | 124 875 | 108 350 | **86,8 %** |
| 5 | აჭარის ნაკრები გუნდების წევრების პირველობების და ჩემპიონატების გამარჯვებულებისა და პრიზიორების პირადი და მთავარი მწვრთნელების სპორტული ფორმებით აღჭურვა | 400 000 | - | **-** |
|  | **სულ ჯამი:** | **2 555 315** | **2 092 028** | **81,9 %** |

**პროგრამა - სპორტის ხელშეწყობის ფარგლებში ხორციელდება ექვსი ქვეპროგრამა:**

*ქვეპროგრამა - სპორტული ღონისძიებები*

საანგარიშო პერიოდის დაზუსტებული გეგმა შეადგენს 1 086 080 ლარს, საკასო ხარჯი 1 058 637 ლარს.

ქვეპროგრამით დაფინანსდა აჭარის ჩემპიონატების, პირველობებისა და სასწავლო-საწვრთნო შეკრებების ჩატარება, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა.

საქართველოს, ევროპისა და მსოფლიო ჩემპიონატებზე, პირველობებზე, რესპუბლიკურ და საერთაშორისო ტურნირებზე აჭარის ნაკრების წევრებმა სპორტის სხვადასხვა სახეობებში მოიპოვეს ჩემპიონობა და პრიზიორობა.

ყოველი წლის დასაწყისში ეროვნული ფედერაციების მიერ იქმნება სპორტული კალენდრები, რომელსაც აჭარაში მოქმედი ფედერაციები წარმოადგენენ დეპარტამენტში. წარმოდგენილი ინფორმაციების საფუძველზე დეპარტამენტის მიერ დგება კალენდარული გეგმა.

საანგარიშო პერიოდში კალენდარული გეგმის თანახმად ჩატარდა აჭარაში მოქმედი ფედერაციების 343 ღონისძიება და გაწეული იქნა ხარჯი 1 015 638 ლარის ოდენობით.

საანგარიშო პერიოდში ასევე დაგეგმილი იყო წიგნის ,,მუხრან ვახტანგაძე დამოუკიდებელი საქართველოს პირველი მსოფლიო ჩემპიონი ჭიდაობაში"- გამოცემა, სულ ღირებულებით 48000 ლარი, აღნიშნულთან დაკავშირებით გამარტივებული ელექტრონული ტენდერის SPA170003805 შედეგად გამოვლინდა გამარჯვებული კომპანია შპს „სეზანი“, რომელთანაც 21 მარტს გაფორმებული იქნა ხელშეკრულება. აღნიშნული კომპანიის მიერ მოწოდებული იქნა 1000 ერთეული წიგნი ,,მუხრან ვახტანგაძე დამოუკიდებელი საქართველოს პირველი მსოფლიო ჩემპიონი ჭიდაობაში", სულ ღირებულებით 43 000 ლარი.

ქვეპროგრამაში დაბრკოლებას წარმოქმნის ის გარემოება, რომ ყოველი წლის დასაწყისში ეროვნული ფედერაციების მიერ იქმნება სპორტული კალენდრები, რომელსაც აჭარაში მოქმედი ფედერაციები წარმოადგენენ დეპარტამენტში. წარმოდგენილი ინფორმაციების საფუძველზე დეპარტამენტის მიერ დგება კალენდარული გეგმა. კალენდარული გეგმით გათვალისწინებული ღონისძიებები არაპროგნოზირებადია და ცვალებადი. ნაწილი ვერ ტარდება ან ხდება მათი ჩანაცვლება სხვა ღონისძიებებით, ხოლო ნაწილის ჩატარების დრო იცვლება, რადგანაც ხდება საერთაშორისო და ეროვნული ფედერაციების კალენდარული გეგმების ცვლილება. შესაბამისად საანგარიშო პერიოდის განმავლობაში დაგეგმილი ღონისძიებების ჩაუტარებლობის გამო შექმნილმა აუთვისებელმა თანხამ შეადგინა 22 442 ლარი, ხოლო ტენდერის შედეგად წარმოქმნილმა ეკონომიამ 5 000 ლარი.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 97,5 %

შესრულების პროცენტი წლიურ გეგმასთან: 76,3 %

*ქვეპროგრამა - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები*

საანგარიშო პერიოდის დაზუსტებული გეგმა შეადგენს 290 000 ლარს, საკასო ხარჯი 288 870 ლარს.

ქვეპროგრამის თანახმად დაგეგმილი იყო წარმატებულ სპორტსმენებსა და მწვრთნელებზე ერთჯერადი ფულადი ჯილდოების გადაცემა.

წლის განმავლობაში სხვადასხვა რანგის ჩემპიონატებსა თუ პირველობებში მიღწეული იქნა წარმატებები და გაცემული იქნა ერთჯერადი ფულადი ჯილდო 647 სპორტსმენსა და მწვრთნელზე.

ქვეპროგრამა განხორციელდა დაბრკოლებების გარეშე.

შესრულების პროცენტი საანგარიშო გეგმასთან: 99,6 %

შესრულების პროცენტი წლიურ გეგმასთან: 78,1 %

*ქვეპროგრამა - სათამაშო და სახეობათა განვითარების ხელშეწყობა*

საანგარიშო პერიოდის გეგმა შეადგენს 654 360 ლარს, საკასო ხარჯი 636 171 ლარი.

ქვეპროგრამა ითვალისწინებდა სპორტის თორმეტი სახეობის ხელშეწყობას, კერძოდ: ხელბურთის, ფრენბურთის, წყალბურთის, ფეხბურთის, რაგბის, კალათბურთის, ინდორ ჰოკეის, თავისუფალ ჭიდაობის, ბერძნულ რომაული ჭიდაობის, მშვილდოსნობის, ძიუდოსა და ძალოსნობის შემდგომი პოპულარიზაციას და განვითარებას.

საანგარიშო პერიოდის განმავლობაში ჩატარდა 50 სასწავლო-საწვრთნო შეკრება, მონაწილე გუნდებმა და სპორტსმენებმა საქართველოს პირველობებსა და ჩემპიონატებში მოიპოვეს საპრიზო ადგილები. ჩასატარებელი ღონისძიებების ზედამხედველობისა და საორგანიზაციო საკითხების მოგვარების მიზნით თითოეული სახეობების მიხედვით სპორტისა და ახალგაზრდობის საქმეთა დეპარტამენტის მიერ შრომითი ხელშეკრულებით აყვანილი იქნა 12 კოორდინატორი, ქვეპროგრამის ფარგლებში დაფინანსდა 25 მწვრთნელის ყოველთვიური ანაზღაურება.

სპორტსმენები ღონისძიებების პროცესში უზრუნველყოფილი იყვნენ ტრანსპორტით, სასტუმროთი და კვებით, ღონისძიების ორგანიზებისათვის საჭირო დარბაზების იჯარით.

ქვეპროგრამაში დარჩენილი აუთვისებელი თანხა შეადგენს 18 189 ლარს. ეკონომია წარმოიშვა შემდეგი მიზეზის გამო, კერძოდ სასწავლო დაწესებულებებში გადატვირთული სასწავლო რეჟიმის გამო ვერ მოხერხდა სპორტსმენების ჩართვა სასწავლო საწვრთნო შეკრებებში. აღნიშნული რესურსის ათვისება მოხდება შემდეგ თვეებში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 97,2 %

შესრულების პროცენტი წლიურ გეგმასთან: 81,0 %

*ქვეპროგრამა - მწვრთნელთა, მსაჯთა და სპორტსმენთა სოციალური მხარდაჭერა და წახალისება*

საანგარიშო პერიოდის გეგმა შეადგენს 124 875 ლარს, საკასო ხარჯი 108 350 ლარს.

საპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორებისათვის, სპორტის დამსახურებულ მუშაკთა, მოღვაწეთა და მწვრთნელთა ყოველთვიური 187,50 ლარიანი დახმარება გაეწია 45 ბენეფიციარს და გაწეული იქნა ხარჯი 75 563 ლარის ოდენობით, არასაპენსიო ასაკის საქართველოს დამსახურებულ მწვრთელთა ყოველთვიურ ფინანსური მხარდაჭერის ფარგლებში 12 მწვრთნელზე გაცემული იქნა ყოველთვიურად 187,50 ლარიანი დახმარება, სულ 18 188 ლარი, იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერა გაეწია 19 ბენეფიციარს სულ თანხით 10600 ლარი და საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში 4 ოჯახს გადაეცა ერთჯერადი დახმარება 4000 ლარის ოდენობით.

საანგარიშო პერიოდში ქვეპროგრამით დარჩენილია აუთვისებელი თანხა 16 525 ლარი, რაც ძირითადად გამოწვეულია იუბილეებისა და სხვა ღირსშესანიშნავ თარიღებთან და საპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორებისათვის, სპორტის დამსახურებულ მუშაკთა, მოღვაწეთა და მწვრთნელთა ყოველთვიური ფინანსური მხარდაჭერის პუნქტში გამოწვეული ეკონომიის გამო, რამდენიმე ბენეფიციარის გარდაცვალების გამო ქვეპროგრამით გათვალისწინებული რაოდენობის მაგივრად საანგარიშო პერიოდში დაფინანსდა 45 ბენეფიციარი.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 86,8 %

შესრულების პროცენტი წლიურ გეგმასთან: 65,7 %

*ქვეპროგრამა - აჭარის ნაკრები გუნდების წევრების პირველობების და ჩემპიონატების გამარჯვებულებისა და პრიზიორების პირადი და მთავარი მწვრთნელების სპორტული ფორმებით აღჭურვა*

საანგარიშო პერიოდის გეგმა შეადგენს 400 000 ლარს, საკასო ხარჯი 0 ლარი.

ქვეპროგრამის თანახმად გათვალისწინებულია 800 სპორტული ფორმის შეძენა. თანამედროვე სპორტული ფორმა გადაეცემა მსოფლიოსა და ევროპის ჩემპიონატის, საერთაშორისო და რესპუბლიკური ტურნირების გამარჯვებულებს, პრიზიორებს, ასევე აჭარის ნაკრების წევრებს (დიდები, ახალგაზრდები, ჭაბუკები), რომლებიც იცავენ აჭარის რეგიონის ღირსებას სხვადასხვა ტურნირებსა და ჩემპიონატებში, მათ პირად მწვრთნელებს, აჭარის ასაკობრივი ნაკრებისა და გუნდების მთავარ მწვრთნელებს.

სპორტული ფორმების შეძენის მიზნით სპორტისა და ახალგაზრდობის საქმეთა დეპარტამენტის მიერ 2017 წლის 25 აგვისტოს გამოცხადებული იქნა ელექტრონული ტენდერი. გამოვლენილი იქნა გამარჯვებული შპს ,,სპორტული მენეჯმენტის სააგენტო". ხელშეკრულება გაფორმებული იქნა 2017 წლის 02 ოქტომბერს. ხელშეკრულების პირობის თანახმად სპორტული ფორმების მიწოდება უნდა მოხდეს ხელშეკრულების გაფორმებიდან 30 კალენდარული დღის განმავლობაში. შესაბამისად ფორმების შეძენა მოხდენა ოქტომბრის თვეში და ხარჯი გაწეული იქნება მეოთხე კვარტალში.ვ

შესრულების პროცენტი საანგარიშო გეგმასთან: 0,0 %

შესრულების პროცენტი წლიურ გეგმასთან: 0,0 %

**პროგრამა - ახალგაზრდულ საქმეთა სფეროს ხელშეწყობა**

საანგარიშო პერიოდის გეგმა შეადგენს 349 758 ლარს, საკასო ხარჯი 265 092 ლარს.

ახალგაზრდულ საქმეთა სფეროს ხელშეწყობის პროგრამის ფარგლებში საანგარიშო პერიოდში დაგეგმილი იყო 11 ღონისძიების ორგანიზება, კერძოდ:

* **ფორუმი ,,რეგიონის განვითარება და ახალგაზრდობის როლი"-** ღონისძიების ორგანიზებაზე გამოცხადებული ელექტრონული ტენდერი NAT170001228 შედეგად გამოვლინდა გამარჯვებული ორგანიზაცია და გაფორმებული იქნა ხელშეკრულება შპს ,,მარკა"-სთან 17 910 ლარზე. ღონისძიებაში მონაწილეობდა აჭარის უმაღლესი სასწავლებლების 50 სტუდენტი, მოწვეული იყვნენ მომხსნებლები, როგორც არასამთავრობო ისე სამთავრობო სექტორებიდან, რომლებმაც ახალგაზრდებს გაუზიარეს თავიანთი გამოცდილება და ხედვები რეგიონალური პოლიტიკის შესახებ, ორი დღის განმავლობაში სტუდენტებს ჩაუტარდათ ტრენინგ-სემინარები და გადაეცათ სერთიფიკატები.
* **ინტელექტუალური თამაშები** - ღონისძიებების ფარგლებში დაფინანსდა აჭარის სასკოლო ჩემპიონატის ხუთი ეტაპი, სადაც მონაწილეობას ღებულობდა მუნიციპალიტეტებისა და ბათუმის საჯარო და კერძო სკოლების 300-მდე მოსწავლე, ჩატარდა სასკოლო ჩემპიონატის ფინალი, სადაც მონაწილეობდა მუნიციპალიტეტებისა და ბათუმის კერძო და საჯარო სკოლის 200- მდე მოსწავლე, აჭარის სტუდენტური ჩემპიონატის 1 ეტაპი, სადაც მონაწილეობდა 100-მდე სტუდენტი, ბათუმის რეგულარული სასკოლო ჩემპიონატის 3 ეტაპი, აჭარის რეგულარული სტუდენტური ჩემპიონატის 3 ტაპი, რომელშიც ჩართული იყო 200 - მდე მონაწილე და შშმ პირთა საერთაშორისო დღისადმი მიძღვნილი ინტელექტუალური თამაში, სადაც მონაწილეობა მიიღო 25-მდე ახალგაზრდა. ჩატარდა ბათუმის საზაფხულო ჩემპიონატის პირველი, მეორე, მესამე, მეოთხე, მეხუთე და მეექვსე ეტაპი, სულ საანგარიშო პერიოდის განმავლობაში ჩატარდა 20 ღონისძიება, სადაც ჩართული იყო დაახლოებით 905 მონაწილე, ხოლო ღონისძიებას დაესწრო 2700-ზე მეტი ახალგაზრდა. გაწეული იქნა ხარჯი 33 836 ლარი;
* ასევე ჩატარდა შავი ზღვის ლიგის მეხუთე ღია თასის ინტელექტუალური თამაშები **,,რა? სად? როდის?“**, თანხით 33 000 ლარი;
* **მხიარული რეგიონის** ღონისძიების ფარგლებში განხორციელდა ერთი მოსამზადებელი ეტაპი და ერთი ფინალური თამაში. ღონისძიებაში მონაწილეობა მიიღო დაახლოებით 80-მა ახალგაზრდამ და 650-ზე მეტმა დამსწრემ. გაწეულია ხარჯი 16 500 ლარი;
* **უცხოეთში სხვადასხვა ტრენინგ სემინარებსა და კონფერენციებში მონაწილე** სტუდენტ ახალგაზრდების მხარდაჭერის პუნქტიდან დეპარტამენტის მიერ საანგარიშო პერიოდის განმავლობაში დაფინანსებული იქნა 35 სტუდენტის მგზავრობის ხარჯი 33 278 ლარის ოდენობით;
* **ახალგაზრდობის კლუბების მხარდაჭერის** პუნქტიდან გაწეულია შემდეგი ხარჯები:

ა. ლიტერატურული კლუბის ღონისძიებების ორგანიზებაზე გამოცხადებულ ელექტრონულ ტენდერში NAT170001769 გამოვლენილ გამარჯვებულ ორგანიზაციასთან ა(ა)იპ ,,კავკასიონ"-თან გაფორმებული იქნა ხელშეკრულება. საანგარიშო პერიოდის განმავლობაში ჩატარდა 3 ექსკურსია აუდიენციები, სემინარები ლიტერატურის შესახებ მოეწყო ახალგაზრდა მწერლებსა და პოეტებისთვის ლიტერატურული საღამოს ორგანიზება, კლუბის კოორდინატორებსა და ხელმძღვანელ პირებზე გაიცა ანაზღაურება. ჩატარდა აუდიენციები მწერლებთან და პოეტებთან, ჩატარდა სემინარები და შეძენილი იქნა წიგნები კლუბის ბიბლიოთეკისთვის. სულ გაწეული იქნა ხარჯი 4 350 ლარის ოდენობით;

ბ. გამომგონებელთა კლუბის ღონისძიების ფარგლებში საქართველოს დამოუკიდებლობის დღისადმი მიძღვნილი ღონისძიება მოეწყო ნორჩ ტექნიკოსთა ნამუშევრების გამოფენა და აჭარის ავტონომიურ რესპუბლიკაში ტექნიკური შემოქმედების განვითარების პროპაგანდის მიზნით ჩატარდა 4 საჯარო ლექცია-სემინარი თანამედროვე მიკრო ტექნოლოგიებისა და დღევანდელობის შესახებ ქედის, შუახევის, ქობულეთისა და ხულოს მუნიციპალიტეტებში, სულ ოთხივე ღონისძიებას ესწრებოდა 450-მდე მოსწავლე და სკოლის პედაგოგიური კოლექტივები. გამოვლინდნენ გამარჯვებული მოსწავლეები, რომლებზეც გაცემული იქნა სხვადასხვა საჩუქრები (წიგნები). საგამომგონებლო საქმიანობის განხორციელებისთვის შეძენილი იქნა სხვადასხვა სახის ტექნიკური საშუალებები. ჩატარდა ექვსკურსია აბასთუმანის ობსერვატორიაში, ჩატარდა ახალგაზრდობის დღისადმი მიძღვნილი ღონისძიება, სულ საანგარიშო პერიოდში გაწეული იქნა ხარჯი 6 448 ლარის ოდენობით;

გ. შშმ პირთა ჩართულობის კლუბის ღონისძიებების ორგანიზებაზე გამოცხადებულ ელექტრონულ ტენდერში NAT170004501 გამოვლენილ გამარჯვებულ ორგანიზაციასთან ააიპ ცვლილებები თანაბარი უფლებებისთვის გაფორმებული იქნა ხელშეკრულება. ორგანიზაციის მიერ საანგარიშო პერიოდში ჩატარებული იქნა შშმ პირთა უფლებების დაცვის საერთაშორისო დღისადმი დღისადმი მიძღვნილი ღონისძიება, სულ გაწეული იქნა ხარჯი 600 ლარის ოდენობით;

დ. სადისკუსიო კლუბის ღონისძიებების ორგანიზებაზე გამოცხადებულ ელექტრონულ ტენდერში NAT170001881 გამოვლენილ გამარჯვებულ ორგანიზაციასთან ა(ა)იპ კავკასიონ“-თან გაფორმებული იქნა ხელშეკრულება. ღონისძიების ფარგლებში განხორციელდა შემდეგი აქტივობები: ტრენინგები დებატების ტექნიკაში, აჭარის პირველობები სკოლის მოსწავლეებს შორის, აჭარის პირველობები სტუდენტებს შორის, გაცემული იქნა პრიზები (წიგნები), იქნა სხვადასხვა სახის ტექნიკური საშუალებები და ტრენერზე, მსაჯებზე, კლუბის კოორდინატორსა და ხელმძღვანელ პირზე გაიცა ანაზღაურება. სულ გაწეული იქნა ხარჯი 6718 ლარი;

სულ ახალგაზრდობის კლუბების მხარდაჭერის ფარგლებში ფაქტიური ხარჯი შეადგენს 18116 ლარს.

* სპორტისა და ახალგაზრდობის საქმეთა დეპარტამენტის მიერ სტუდენტური დღეების ორგანიზებაზე გამოცხადებულ ელექტრონულ ტენდერში გამარჯვებულ ორგანიზაციასთან შპს **„მარკა“-ს**თან გაფორმებული იქნა ხელშეკრულება 25 996 ლარზე. სტუდენტური დღეების ღონისძიებაში ჩართული იყო 500-ზე მეტი მონაწილე, რომლებმაც მონაწილეობა მიიღეს შემდეგ აქტივობებში: ფეხბურთი, ფრენბურთი, ქუჩის კალათბურთი, მაგიდის ჩოგბურთი, ველორბოლა, ბილიარდი, ქალაქური თამაშები, რა? სად? როდის?, ორიგინალური ნომერი, მუსიკალური ნომერი და მის სტუნდეტი. პროექტის ფარგლებში მოხდა ღონისძიების ფოტოგადაღება, ასევე სხვდასხვა ნომინაციებში გამოვლენილ სტუდენტებს გადაეცათ სასაჩუქრე ვაუჩერები. სულ ფაქტიური ხარჯი შეადგენს 25 996 ლარს (7004 ლარი წარმოადგენს ტენდერის შედეგად წარმოქმნილ ეკონომიას);
* **„მან-სან-კანის“ შავი** ზღვის ლიგის ღონისძიებაში მონაწილეობა მიიღო 10-მდე გუნდმა, ღონისძიებას დაესწრო 6000-ზე მეტი მაყურებელი. ღონისძიება განხორციელდა 5 ეტაპად, რომელშიც ჩართული იყო საქართველოს სხვადასხვა ქალაქების სტუდენტ ახალგაზრდების გუნდები. სულ ხარჯი შეადგენს 25 000 ლარს;
* **ქალაქური თამაშები „City game“** ის ორგანიზებაზე დეპარტამენტის მიერ გამოცხადებულ ელექტრონულ ტენდერში გაიმარჯვა ა(ა) იპ ,,იდეა ლაბ"-მა. ღონისძიების ფარგლებში ჩატარდა სპორტული, შემეცნებითი და ინტელექტუალური აქტივობები, რომელშიც მონაწილეობა მიიღო 500 ზე მეტმა სტუდენტ-ახალგაზრდამ. ღონისძიების ორგანიზებაზე გაწეული იქნა ხარჯი 11 000 ლარი;
* **ახალგაზრდული საზაფხულო ბანაკი** - ღონისძიების მიზანი იყო არაფორმალური განათლების ხელშეწყობა და აქტიურ მოქალაქეებად ჩამოყალიბება. ამასთანავე ახალგაზრდები დატვირთულნი იყვნენ სპორტულ, გასართობ, შემეცნებითი აქტივობებით. ღონისძიებაში ჩართული იყო 50 სტუდენტი. გაწეული იქნა ხარჯი 22 279 ლარი.
* **ლიდერთა სკოლა-** პროექტის ფარგლებში შეირჩა 45-მდე სტუდენტ ახალგაზრდა აჭარის მასშტაბით. ლიდერთა სკოლის ფარგლებში ჩატარდა ერთ კვირიანი შეკრება, პროექტის მონაწილეებს ჩაუტარდათ სხვადასხვა ტრენინგი ლიდერობასთან დაკავშირებით. ამასთანავე ახალგაზრდები დატვირთულნი იყვნენ სპორტულ, გასართობ, შემეცნებითი აქტივობებით. ღონისძიების ორგანიზებისთვის გაწეულია ხარჯი 28 177 ლარი.

დარჩენილი აუთვისებელი თანხა 84 666 ლარი, რაც შექმნილია სხვადასხვა გარემოებებით, კერძოდ:

ახალგაზრდული კლუბების მხარდაჭერის ღონისძიებაში საანგარიშოი პერიოდში აუთვისებელი თანხა შეადგენს 10 491 ლარს. ღონისძიების ფარგლებში დაგეგმილია 5 კლუბის დაფინანსება, საიდანაც გაწეულია ხარჯი მხოლოდ 4 კლუბის მიერ ორგანიზებული ღონისძიებების დასაფინანსებლად. ხოლო ხელოვანთა კლუბის მიერ ორგანიზებული ღონისძიებების ხარჯები გაწეული იქნება მეოთხე კვარტალში.

453 ლარი წარმოადგენს ინტელექტუალურ თამაშებში დარჩენილ ეკონომიას;

13 722 ლარი უცხოეთში სხვადასხვა ტრენინგ სემინარებსა და კონფერენციებში მონაწილე სტუდენტ ახალგაზრდების ხელშეწყობის პუნქტის ეკონომიას. დეპარტამენტის მიერ გამოცხადებული იქნა ელექტრონული ტენდერები 3 სტუდენტის მგზავრობის ხარჯების გასაწევად, რომელიც არ შედგა, არც ერთმა პრეტენდენტმა არ მიიღო მონაწილეობა ტენდერში.;

საერთაშორისო ფორუმი, რომელზეც გათვალისწინებული იყო 60 000 ლარი, ღონისძიების დროის გეგმაში გატარდა ცვლილება და აღნიშნული ღონისძიება სხვადასხვა მიზეზების გამო ჩატარდება ნოემბრის თვეში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 75,8 %

შესრულების პროცენტი წლიურ გეგმასთან: 70,2 %

**პროგრამა - 2018 წლის მსოფლიო საჭადრაკო ოლიმპიადის მხარდაჭერა.**

**ქვეპროგრამა**

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | 2018 წლის მსოფლიო საჭადრაკო ოლიმპიადის მზადების ხელშეწყობა | 647 500 | 593 600 | **91,7 %** |
|  | **სულ ჯამი:** | **647 500** | **593 600** | **91,7 %** |

ქვეპროგრამის ფარგლებში დაგეგმილია საქართველოს ჭადრაკის პოპულარიზაციისა და განვითარებისკენ მიმართული ღონისძიებების მხარდაჭერა, 89 კონგრესის ფიდესა და კონინტენტალური საპრეზიდენტო არჩევნების მაღალ დონეზე უზრუნველყოფა;

საქართველოში მნიშვნელოვანი საერთაშორისო შეჯიბრებების მაღალ დონეზე ჩატარების უზრუნველყოფა, 43-ე მსოფლიო საჭადრაკო ოლიმაპიადისა და მასთან დაკავშირებული ღონისძიებების სათანადო დონეზე ორგანიზება;

საქართველოს, როგორც მსოფლიოს ერთ-ერთ საჭადრაკო ცენტრად გადაქცევა, საჭადრაკო მსოფლიო თასი 2018 - ის მაღალ დონეზე ჩატარება და ორგანიზება;

ღონისძიების ფარგლებში გამზადდა მსოფლიო თასი-2018-ის ვებგვერდი TBILISI 2017.FIDE.COM, დაიგეგმა გახსინისა და დახურვის საზეიმო ცერემონიები, მზადების პროცესშია სათამაშო სივრცის მოწყობის სამუშაოები;

მედია პარტნიორებთან ერთად დაიგეგმა სამომავლო სამოქმედო გეგმა;

მზადდება მსოფლიო საჭადრაკო ოლომპიადის ვებგვერდის სატენდერო დოკუმენტაცია, სადაც წარმოდგენილი იქნება საქართველოსა და აჭარის ტურისტული პოტენციალი, როგორც 43 საჭადრაკო ოლიმპიადის მასპინძელი ქვეყანა.

ზემოაღნიშნულ ღონისძიებებზე გაწეული იქნა ხარჯი 647 500 ლარი.

საანგარიშო პერიოდში დარჩენილი რესურსი 53 900 ლარიდან მე-4 კვარტალში ათვისებული იქნება 4 950 ლარი, რომლიტაც განხორციელდება ოლიმპიადის ღონისძიებების საიტის შექმნაზე, ხოლო 48 950 ლარი წარმოადგენს ეკონომიას.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 91,7 %

შესრულების პროცენტი წლიურ გეგმასთან: 91,7 %